Usvojen zakon o preuzimanju javnog duga Srbijagasa | Serb.rs\nSerb.rs > SRBIJA > Usvojen zakon o preuzimanju javnog duga Srbijagasa\n29. decembra 2015. / Komentari su isključeni na Usvojen zakon o preuzimanju javnog duga Srbijagasa\nRadni dan u parlamentu Srbije (foto:ekonomskevesti.com)\nSkupština Srbije usvojila je danas Zakon o preuzimanju obaveza preduzeća „Srbijagas“ prema NIS-u od skoro 25 milijardi dinara i pretvaranju tih obaveza u javni dug.\nSrbija, prema tom zakonu, preuzima kao javni dug obaveze u iznosu do nešto više od 23 milijardi dinara, sa stanjem na dan 17. novembar 2015. godine.\n„Tu je reč o preuzimanju starih obaveza koje će biti reprogramirane, delimično plaćene u ovoj godini, a obaveze reprogramirane na pet jednakih rata, do maja 2018. godine, to će biti šestomesečne rate“, rekao je ministar finansija Dušan Vujović u skupštinskoj raspravi.\nUsvojen je i Sporazum o zajmu između Srbije i Međunarodne banke za obnovu i razvoj za unapređenje konkurentnosti zapošljavanja u Srbiji, prema kojem će za taj projekat biti uzeto 89 miliona evra, sa grejs periodom od 10 godina.\nRok trajanja zajma je 25 godina, a kamatna stopa je euribor plus 0,73 odsto.\nSkupština je podržala i davanje garancije Srbije u korist „Sosijete ženeral banka Srbija“ ad Beograd, za izmirivanje obaveze preduzeća „Srbijagas“, u iznosu od 20 miliona evra, po osnovu ugovora o dugorocnom kreditu za izgradnju razvodnog gasovoda Aleksandrovac-Brus-Kopaonik-Raška-Novi Pazar-Tutin.\nSkupština Srbije usvojila je danas set poreskih zakona kojima je, pored ostalog, predviđeno proširivanje fiskalnog podsticaja na mala i mikro preduzeća, ali i smanjenje kazne za građane koji ne plate porez na vreme.\nCilj izmena Zakona o porezu na dohodak građana je otklanjanje sive zone u oblasti zapošljavanja i njeno prevođenje u legalne tokove kroz podsticanje legalnog zapošljavanja, tako što je predviđeno da se važenje stimulativnih mera, a među njima su 65, 70 i 75 odsto smanjenja poreza i doprinosa na plate, zavisno od broja zaposlenih, produžava do kraja 2017. godine.\nIzmenama Zakona o administrativnim taksama predviđeno je da se u buduće ne plaća taksa za prijavu prebivališta novorođenog deteta.\nOd 1. januara naredne godine usvojilac deteta višestruko ometenog u razvoju, o kome neposredno brine, može ostvariti pravo na oslobođanje od poreza na upotrebu motornih vozila, pod istim uslovima kao i roditelj, jedna je od usvojenih izmena Zakona o porezu na upotrebu, držanje i nošenje dobara.\nZakonom se usaglašavaju odredbe za Zakonom o oružju i municiji, budući da njegova primena počinje od 5. marta naredne godine, pa se precizira da se gasni sprejevi, uređaji za izazivanje elektrošokova kao vrsta oružja za ličnu bezbednost izuzimaju iz predmeta oporezivanja.\nIzmene Zakona o tršištu kapitala predviđaju da Evropska banka za obnovu i razvoj, Međunarodna banka za obnovu i razvoj, AFC i drugi delovi sistema Svetske banke mogu da dinarskim obveznicama, dugoročnim i drugim instrumentima pomognu unapređenje našeg tržišta.\nIzmene Zakona o porezu na dobit pravnih lica omogućava da sprovođenje standardne procedura razrešenja statusa problematičnih kredita, kako sa strane banaka, tako i sa strane svih učesnika u tom procesu.\nOznake: javni dug, nameti, novi, oporezivanje, skupština, srbijagas, srbije, vesti, zakon / Objavljeno u: SRBIJA


MIGRANTI Sarajevo je uz Krajinu\nMilion za MUP USK i tri miliona maraka za Kantonalnu bolnicu i domove zdravlja\nSarajevo uz Krajinu\nDok se čeka konkretna reakcija državnih vlasti u vezi s migrantskom krizom, krajiški zastupnici u Parlamentu Federacije BiH zahtijevat će uključivanje entiteta u rješavanje problema.\nKako je za Avaz.ba potvrdila zastupnica SBB-a Azra Hadžić-Bećirspahić, od Vlade Federacije tražit će se sredstva za unapređenje rada MUP-a Unsko-sanskog kantona.\n- Kada je u pitanju tematska sjednica, očekujem da će ostali poslanici shvatiti pravo stanje migrantske krize nakon izlaganja informacije ministarstava unutrašnjih poslova i zdravstva. Nadam se da će biti usvojeni zaključci koje smo pripremili mi, krajiški poslanici, da će Vlada FBiH uspjeti izdvojiti milion maraka za opremanje i nabavku zaštitne opreme MUP-a USK i tri miliona za Kantonalnu bolnicu i domove zdravlja - kazala je Hadžić-Bećirspahić.\nPrema njenim riječima, na taj način će se poslati jaka poruka da su Sarajevu bitni Krajina i rješavanje migrantske krize.\nPredsjedavajući Predstavničkog doma Parlamenta Federacije Elvir Karajbić kaže da će federalni nivo vlasti učiniti sve što je u njegovoj mogućnosti, ali smatra da Državni parlament mora hitno reagirati.\n- Tematska sjednica vezana za migrantsku krizu u Federaciji BiH pokrenuta je od zastupnika koji dolaze s područja Unsko-sanskog kantona još na prošloj sjednici. Smatram da migrantska kriza mora biti tema rasprave u Parlamentu BiH, jer je Granična policija u nadležnosti države BiH, a jačanje kapaciteta Granične policije je veoma bitno u ovom momentu - rekao je Karajbić za Avaz.ba.\nInače, Predstavnički dom PFBiH će 13. i 14. maja održati i dvije vanredne sjednice, na kojima će zastupnici raspravljati o rezoluciji koju su podnijela udruženja žrtava rata, dok će tema treće sjednice biti sigurnosna situacija u Federaciji BiH i formiranje rezervnog sastava policije.\nAzra Hadžić-Bećirspahić Elvir Karajbić Parlament Federacije BiH


Od novog Zakona o radu - 20 kolektivnih ugovora - PKS-RPK Novi Sad\nU Srbiji je od usvajanja izmena i dopuna Zakona o radu zaključeno 12 kolektivnih granskih ugovora u javnom sektoru, šest kolektivnih ugovora u javnim preduzećima i dva kolektiva ugovora u privatnom sektoru – putnoj privredi i sa estradnim umetnicima, izjavio je 30. novembra 2015. godine pomoćnik ministra za rad Zoran Lazić.\n„Nakon donošenja izmena i dopuna Zakona o radu polovinom 2014. godine, Srbija je podigla socijalni dijalog na viši nivo. Održano je mnogo više sednica Socijalno-ekonomskog saveta na republičkom nivou i uz pomoć Tvining projekta smo uspeli da osnujemo još oko 20 lokalnih socijalno-ekonomskih saveta“, rekao je Lazić Tanjugu.\nOn je na konferencija „Kolektivno pregovaranje – između realnosti Srbije i vizije Evrope, koja je održana u Savezu samostalnih sindikata Srbije rekao da Ministarstvo za rad pokušava na svim nivoima, poslodavcima i zaposlenima, da ukaže da je socijalni dijalog ključ rešavanja svih problema u radnim odnosima.\nLazić je rekao da je od usvajanja izmena i dopuna Zakona o radu bio zaključen i kolektivni ugovor za hemiju i nematal, ali da ga je, nažalost, Unija poslodavaca Srbije otkazala i pre nego što je počeo da se primenjuje.\n„Srbija prati praksu EU u toj oblasti. To je naša obaveza, da se usklade radni odnosi sa evropskom regulativom i praksom“, naglasio je pomoćnik ministra.\nLazić je poručio da treba što više razgovarati u okviru socijalnog dijaloga, ali ne samo na republičkom već i na nivou preduzeća i lokalnih samouprava.\n„Treba da održavamo seminare, radionice i treninge za poslodavce i zaposlene, da ih ubedimo da socijalnim dijalogom i kolektivnim pregovaranjem možemo da ostvarimo blagostanje u radnim odnosima, a onda i cele naše privrede“, istakao je on.\nNa konferenciji su učestvovali i predstavnici S S S S, UGS Nezavisnost, Unije poslodavaca Srbije i Privredne komore Srbije i tom prilikom su predstavnici Saveza samostalnih sindikata Hrvatske predstavili iskustva u toj zemlji i bazu podataka kolektivnih ugovora.\nSekretar Veća S S S S Zoran Mihajlović i potpredsednik te sindikalne organizacije Duško Vuković su poručili da socijalni dijalog i kolektivno pregovaranje treba podići na viši nivo u Srbiji i upozorili da u privatnom sektoru gotovo da nema kolektivnih ugovora.\nOni kažu da je ta oblast u Srbiji i dalje na početku razvoja i podsećaju da je u Srbiji socijalni dijalog i kolektivno pregovaranje počelo da se razvija još posle Prvog svetskog rata.\nPredstavnik Radničke komisije Španije Luis Fernardo Peres Pena se uključio preko video linka i poručio da ljudsko dostojanstvo i kvalitet rada moraju biti na prvom mestu, a ne samo otvaranje radnih mesta.\nAna Milićević Pezelj iz S S S Hrvatske je rekla da na ovim prostorima još ne postoji kultura pregovaranja i da socijalni dijalog i kolektivno pregovaranje treba da „živi“ ne samo kada ima novca, jer je njegov smisao rešavanje problema.\nKATANA je biznis akcelarator koji omogućava finansijsku i poslovnu podršku u primeni inovativnih tehnologija za potrebe agro sektora ili…


Stray Dogg - rezultati pretrage\nStray Dogg u Gun klubu za Dan zaljubljenih\nNajave koncerata 12/02/2016\nU nedelju, 14. februara, u Gun klubu u Beogradu će se održati koncert alternativne rok grupe Stray Dogg. Već četvrtu godinu Stray Dogg nastupa 14. februara i to za sve zaljubljene, odljubljene, emotivno nezainteresovane i uvek raspoložene ...\nStray Dogg promoviraju novi album u Zagrebu\nNajave koncerata 19/01/2016\nStray Dogg iz Beograda na svom nedvojbeno najznačajnijem zagrebačkom koncertu službeno promovira svoj novi hvaljeni album „Come Along Wind“. Nastup će se održati u predivnom ambijentu i akustici Male dvorane KD Vatroslav Lisinski u subotu, 6. veljače...\nSinoć su Nišlije imale priliku da u klubu Feedback uživaju u muzici alternativnog rok, indie-folk sastava Stray Dogg iz Beograda, kojem je uvertiru pružio niški kantautor Mark Rainey dok je epilog događaja pripao DJ-evima okupljenih pod nazivom B...\nNajave koncerata 25/11/2015\nStray Dogg 4. decembra u Nišu održaće koncertnu promociju novog albuma "Come Along Wind". Drugi put u svojoj karijeri Stray Dogg će održati koncert u Nišu, kao i u junu 2014. godine mesto je Feedback. Sredinom oktobra šestočlani beogradski sas...\nVesti iz regiona 20/11/2015\nBend Stray Dogg je nedavno objavio novi album “Come Along Wind”, a danas je izašao i spot za pesmu “No One But You”, koja se na njemu nalazi. Sredinom oktobra šestočlani beogradski sastav objavio je treći studijski album "Come Along Wind", tačno t...\nNajave koncerata 13/11/2015\nStray Dogg i njihova specijalna gošća Lovely Quinces održaće koncert u ovkiru "Amerikana jeseni" u sali Amerikana Doma omladine Beograda u subotu 21. novembra od 21 sat. Sredinom oktobra šestočlani beogradski sastav Stray Dogg objavio je treći stu...\nVesti iz regiona 12/10/2015\nIzašao je treći studijski album šestočlanog beogradskog sastava Stray Dogg, pod nazivom “Come Along Wind”, tačno tri godine posle objavljivanja “Fire’s Never Wrong”. Dužu diskografsku pauzu između albuma ("Amost" 2011, "Fire..." 2012) grupa je...\nVesti iz regiona 06/10/2015\nAmerikana bend Stray Dogg u ponedeljak će objaviti novi album "Come Along Wind". U pitanju je bendove treće izdanje, a detalji o njemu su oskudni. Bend je preko Fejsbuk stranice objavio omot albuma, delo Davora Gromilovića. Sinoć je u emisiji ...\nNajave koncerata 03/06/2015\nOsmi po redu internacionalni filmski festival Cinema City festival održaće se u Novom Sadu od 29. juna do 5. jula, u novoj kreativnoj četvrti, koju čine Kineska četvrt i Limanski park u Novom Sadu, a njegov ovogodišnji slogan biće “Na pravom mest...\nZa ispit kreirali spot bendu Stray Dogg\nNemanja Knežević i Aleks Tselekidis za ispitni zadatak odlučili su da snime nezvanični spot za pesmu "Whisper" beogradskog benda Stray Dogg. Rediteljski dvojac za potrebe spota angažovali su glumce Miloša Đurovića i Vanju Nenadić. "Whis...\nOdlično posećen klub Feedback u intimnoj atmosferi dočekao je premijeran nastup beogradskog benda Stray Dogg. Psima lutalicama trebalo je tri godine da "doskitaju" do Niša, ali su sinoć pokazali da su vredni čekanja. Maksimalno prigušena s...


Irak: Al-Sadr traži ponovno zaposlenje otpuštenih pripadnika iračkih sanag sigurnosti\nRadikalni šiitski klerik Moqtada al-Sadr zatražio je od iračke vlade da ponovo uposli sve pripadnike sigurnosnih snaga koji su dobili otkaz jer su napustili položaje tokom nedavnih borbi. Al-Sadr je danas rekao da su oni djelovali u znak odanosti prema svojim vjerskim liderima i da ih za tu odanost treba nagraditi.\nIrački zvaničnici su, inače, u nedjelju otpustili 1300 vojnika i policajaca koji su odbili da se bore protiv šiitskih militanata u Basri u drugim šiitskim uporištima. Vlasti navode da su neki od njih oružje i opremu predali militantima, uključujući i Mahdi armiju Moqtade Al-Sadra. Kao što je poznato, irački premijer Nouri Al-Maliki je prošlog mjeseca naredio operacije slamanja otpora šiitskih militantnih grupa, što je dovelo do oštrih sukoba sa al-Sadrovim militantima.\nIračke snage su danas u Basri spasili britanskog novinara Richarda Butlera koji je, sa još jednim novinarom, otet prije dva mjeseca. Glasnogovornik ministarstva odbrane navodi da je Butler pronađen nakon što su militanti otvorili vataru na iračke snage iz kuće u kojoj je oteti novinar bio zatočen.


IN MEMORIAM Srpski vaterpolo u žalosti, preminuo Milorad Konjević\nU Beogradu je, u 71. godini, preminuo istaknuti vaterpolo radnik Milorad Konjević.\nPored aktivnog igranja u Crvenoj zvezdi (1965-73) i Studentu (1976-82), Milorad "Mića" Konjević je bio trener Studenta, zatim vrstan sudija, godinama delegat i član Takmičarske komisije Vaterpolo saveza Jugoslavije.\nKremacija Milorada Konjevića je u sredu u 10 na Novom groblju u Beogradu, saopštio je Vaterpolo savez Srbije.\nREGIONALNA LIGA U VATERPOLU Partizan slavio uz sedam različitih strelaca, poraz Zvezde od Jadrana\nVaterpolisti Partizana slavili su nad hrvatskim POŠK-om sa 7:6 na Banjici, uz sedam različitih strelaca.\n"Dobro se osećam posle preležane korone, ali to ne znači da sam siguran, jednostavno moram da povedem računa o načinu života, moram da okrenem drugi list", izjavio je selektor vaterpolista Srbije Dejan Savić.\nDva dana je prošlo od haosa u Splitu, kada su vaterpolisti Crvene zvezde napadnuti na rivi, od kojih je jedan, golman Aleksandro Kralj, morao da skoči u more kako bi se spasao od pomahnitalih huligana.


Banca Intesa i Intesa Sanpaolo podržale forum „Beogradski investicioni dani“\nBanca Intesa i njena matična grupacija, Intesa Sanpaolo, podržale su investicioni forum „Beogradski investicioni dani“ kao generalni pokrovitelj događaja. Ova jedinstvena platforma za privrednu saradnju koji zajednički organizuju grad Beograd, Privredna komora Beograda i Centralno evropski forum za razvoj (CEDEF) ima za cilj da predstavi ekonomski i investicioni potencijal Beograda i Srbije i poveže poslovnu i finansijsku zajednicu.\nPrvi godišnji ciklus foruma, koji se održava u Beogradu 21. i 22. septembra, okupio je predstavnike diplomatskog kora, ministarstava, investitora, međunarodnih finansijskih institucija, kao i banaka, fondova i stranih i domaćih kompanija. Događaju su prisustvovali i predstavnici privrednih komora, gradova, regija i klastera jugoistočne, centralne i zapadne Evrope, Rusije, zemalja Kaspijskog basena, Kine i Bliskog istoka.\nU okviru događaja prisutnima su se danas obratili Draginja Đurić, predsednik Izvršnog odbora Banca Intesa, koja je govorila u sklopu plenarne sesije pod nazivom „Srbija i novi talas investicija“, kao i Rikardo Duto (Riccardo Dutto), direktor za globalne infrastrukturne i građevinske projekte Intesa Sanpaolo, koji je učestvovao u panelu „Završna faza privatizacije u Srbiji“.\nForum „Beogradski investicioni dani“ takođe će se predstaviti investicioni potencijal glavnog grada i lokalnih samouprava, inovacije i poslovne šanse malih i srednjih preduzeća, kao i iskustva i planove investitora u postojećem poslovnom ambijentu.


NA RASPOLAGANJU I TREĆA VAKCINA: U Americi počinje upotreba DŽonson i DŽonson cepiva | Novosti.RS\nFarmaceutska kompanija ove nedelje treba da isporuči četiri miliona doza vakcine i 100 miliona doza do juna, rekao je Gorski u intervjuu za NBC NJuz, prenosi Rojters.\n- U narednih 24 do 28 sati Amerikanci bi trebalo da počnu da primaju vakcine. Bukvalno se istrovaruju s kamiona dok pričamo- rekao je.\nAkcije farmaceutske kompanije porasle su za 2,9 odsto u pretprodaji nakon što je američka Uprava za hranu i lekove odobrila njenu jednokratnu vakcinu protiv kovid-19 u subotu, navodi agencija.\nAmerički distributer lekova Mekeson saopštio je ranije danas da je počeo distribuciju DŽonson&DŽonson vakcine protiv kovid-19.\nVakcina je tako postala treća odobrena vakcina protiv kovid-19 u SAD, a nakon jednoglasnog odobrenja spoljnih stručnjaka Uprave za hranu i lekove u petak.\nMekeson je partner za distribuciju vakcina protiv kovid-19 američke vlade, a kompanija je uspostavila četiri distributivna centra koja će se posebno koristiti za distribuciju DŽonson&DŽonson vakcina.\nAmerička vlada donosi administrativne odluke, uključujući gde, kada i koliko će doza vakcine distribuirati Mekeson, saopštila je kompanija.\nInicijalne isporuke vakcine trebalo bi da počnu sutra, saopštili su visoki zvaničnici Bajdenove administracije.\nFajzer-BioNTek i Moderna imaju vakcine sa dve doze koje je odobrila FDA. Za razliku od tih vakcina, verzija DŽonson&DŽonson ne zahteva hlađenje i potrebna je samo jedna doza, što potencijalno olakšava masovniju upotrebu.\nvirus korona korona virus DŽonson i DŽonson vakcina DŽonson i DŽonson Amerika


ICT Hub Venture Archives - Netokracija.rs\nOd agencije do restorana – i startapa!\nU 37. epizodi Office Talks podcasta razgovarali smo sa osnivačima brenda NOM Kitchens u Srbiji koji su među prvima na ove prostore uveli koncept 'cloud kitchen' - a ubrzo potom pokrenuli i svoj startap.\nMarko Crnjanski 11. 3. 2021.\nDomaćim startapima snalažljivost je u DNK – pa su se (uspešno) adaptirali na pandemijsku krizu\nKako je pandemijska kriza uticala na srpski startap ekosistem?\nMilena Radivojević 25. 12. 2020.\nPočetkom meseca fond ICT Hub Venture objavio je svoju investiciju u beogradski Trickest - startap koji nastoji da razvije 'cloud-based' platformu za pronalaženje slabih tačaka svakog sistema. Osnivači nam otkrivaju kako to nameravaju da postignu.\nMilena Radivojević 29. 7. 2020.\nSrpski startap ekosistem neće rasti ako ne odbacimo mentalitet ‘da komšiji crkne krava’\nKako da na nivou domaćeg startap ekosistema podignemo preduzetničku kulturu na viši nivo - i bolje se povežemo jedni sa drugima?\nMilena Radivojević 5. 3. 2020.\nKonačno smo mapirali srpsku startap zajednicu ali nas sve interesuje u kom smeru ona ide?\nGodina koju ispraćamo donela je pregršt promena za domaće startape - pre svega iz domena rasta i razvoja. Od naredne godine očekuje se još više, a naši sagovornici sumiraju proteklih 365 dana i iznose svoje predikcije za srpski ekosistem u 2020. godini.\nMarko Crnjanski 19. 12. 2019.\nICT Hub Venture uložio u ShootSet – novi ciklus otvoren do kraja novembra\nInvesticioni fond ICT Hub Venture uložio je u ShootSet, startap koji se bavi povezivanjem modela i fotografa.\nMilena Radivojević 4. 9. 2018.\nICT Hub Venture investirao u Karate Do, BlockTalents i Analytica One\nDomaći fond ICT Hub Venture investirao je u još tri domaća tehnološka startapa. U pitanju su Karate Do, BlockTalents i Analytica One, dok iz fonda najavljuju otvaranje trećeg investicionog ciklusa za koji se startapi mogu prijaviti do 14. maja. Sa direktorom fonda, Kostom Andrićem, razgovaramo o najnovijim investicijama.\nMarko Mudrinić 14. 3. 2018.\nICT Hub Venture investirao u GiftsUwish, Publitio i Good Games Arena\nDomaći investicioni fond koji je pokrenut početkom godine i koji raspolaže sa milion evra namenjenih ulaganju u 'early stage' startape, saopštio je da je investirao u tri domaće kompanije u okviru prvog ciklusa prijava. Podršku fonda ICT Hub Venture dobili su startapi GiftsUwish, Publito i Good Games Arena.\nMarko Mudrinić 29. 8. 2017.


Projekti Archives - Biološko društvo "Dr Sava Petrović"\nLepota iznad vodene površine – zašto ne znamo dovoljno…\nIako postoji relativno duga istorija istraživanja vilinskih konjica na teritoriji Srbije, njihovo rasprostranjenje je u mnogim delovima zemlje ostalo nepoznato. Jedno takvo područje je i istočna Srbija, odnosno sliv reke Timok. Takođe, generalnom nepoznavanju ove grupe je doprineo i nedostatak literature na srpskom jeziku. Ovaj projekat finansiran od strane Rufford fondacije iz Velike Britanije je pokušao da reši ove problem. Read more “Lepota iznad vodene površine – zašto ne znamo dovoljno o vilinskim konjicima u Srbiji?” →\nPoslednjih decenija usled promena klime i globalnog zagrevanja, kao i ljudskog nemara i nepažnje svedoci smo sve ćešćih požara. Požari ostavljaju dugoročne posledice na čitave ekosisteme odnosno floru i faunu zahvaćenog područja, a oporavak predstavlja višegodišnji proces. Posebnu opasnost predstavljaju požari u zaštićenim prirodnim dobrima, jer takva područja predstavljaju pravo blago u pogledu biodiverziteta. Na osnovu jednog od takvih događaja nastala je osnovna ideja za sam projekat. Projekat je finansiran od strane Rufford fondacije iz Velike Britanije a realizacija je predviđena za period između 2020.-2021. godine. Read more “Uticaj požara na dnevne leptire jugoistočne Srbije” →\nPlaninski i visokoplaninski predeli Srbije, kao deo balkanskog poluostrva, predstavljaju jedan od 6 centara biodiverziteta Evrope. Read more “Visokoplaninski vodeni ekosistemi Srbije” →


Hadžibegić pozvao nove fudbalere • CG-Fudbal\nPočetna 1.CFL Hadžibegić pozvao nove fudbalere\nHadžibegić pozvao nove fudbalere\n4 Oct 2020. 12:21\nKompletiran spisak reprezentacije za utakmice sa Letonijom, Azerbejdžanom i Luksemburgom…\nSelektor seniorske reprezentacije Crne Gore Faruk Hadžibegić dopunio je spisak igrača na koje računa za oktobarske mečeve sa Letonijom, Azerbejdžanom i Luksemburgom.\nZbog povreda selektor „sokola“ neće moći da računa na Matiju Šarkića, Žarka Tomaševića i Vukana Savićevića, dok će Stefan Mugoša propustiti i oktobrasko okupljanje nacionalnog tima zbog administrativnih razloga.\nIgrače koji zbog povreda nisu u mogućnosti da odgovore na poziv zamijeniće golman Budućnosti Miloš Dragojević, lijevi bek rumunske Astre Risto Radunović, ofanzivac Voždovca Nikola Vujnović i napadač Podgorice Šaleta Kordić.\nZa prijateljsku utakmicu sa Letonijom spisak reprezentacije biće dopunjen igračima koji nastupaju za klubve Telekom 1. CFL lige, pa će se u redovima „hrabrih sokola“ naći Aleksandar Šofranac, Darko Bulatović, Marko Vukčević, Branislav Janković, Miloš Raičković, Vasko Kalezić, Igor Ivanović i Damir Kojašević.\nPrvi trening u sklopu priprema za mečeve sa Letonijom, Azerbejdžanom i Luksemburgom reprezentacija Crne Gore odradiće u nedjelju, 4. oktobra sa na glavnom terenu Trening kampa sa početkom u 18:00 časova. Pola sata ranije, od 17:30 časova, održaće se brifing sa predstavnicima medija.\nPRETHODNOIgraće se u Golubovcima\nNext articleFudbalska nedjelja – U ponudi čak 4 evropska derbija i VRHUNSKI BONUS


Uhapšena najveća sajber kriminalna grupa na svetu – ICT Vesti\nUhapšena najveća sajber kriminalna grupa na svetu\n31. Avgusta 2016. Vesti 0 Comments\nKompanija Kaspersky Lab asistirala je u hapšenju članova sajber kriminalne grupe Lurk, koja je navodno ukrala više od 45 miliona aameričkih dolara od brojnih kompanija i banaka u Rusiji. Ovo je najveća finansijska sajber kriminalna grupa koja je uhvaćena u prethodnih nekoliko godina. Međutim, to nije bila jedina kriminalna aktivnost u koju je bila uključena Lurk grupa. Prema rezultatima analize IT infrastrukture koja stoji iza Lurk malvera, njegovi kreatori su razvijali i iznajmljivali ove alate drugim kriminalcima. Jedan takav set malicioznih programa, Angler, imao je sposobnost da koristi ranjivosti na velikom broju softverskih programa i neprimetno instalira dodatni malver na PC računare.\nGodinama je Angler bio jedan od najjačih alata na podzemnoj hakerskoj sceni. Njegova aktivnost datira još od 2013. godine, kada je alat postao dostupan za iznajmljivanje. Veći broj sajber kriminalnih grupa koje su distriburale najrazličitije malvere, koristio je ovaj alat: od adware virusa, preko bankarskih malvera i ransomware napada. Tačnije, ovaj alat je aktivno koristila hakerska grupa koja je zaslužna za CryptXXX ransomware napade, jednu od najaktivnijih i najopasniji onlajn ransomware pretnji, TeslaCrypti druge. Angler alat je takođe korišćen za distribuciju Neverquest bankarskog trojan virusa, koji je kreiran sa ciljem da napadne skoro 100 različitih banaka. Akcije u kojima je korišćen Angler alat prekinute su odmah nakon hapšenja Lurk grupe.\nKao što je istraživanje koje su sproveli stručnjaci iz kompanije Kaspersky Lab pokazalo, Angler alat je prvobitno kreiran sa samo jednom namerom – da obezbedi Lurk grupi pouzdan i efikasan kanal za distribuciju, omogućujući njihovom bankarskom malveru da targetira PC računare. Budući da je Lurk bila veoma zatvorena grupa, njeni članovi su pokušali da uspostave potpunu kontrolu nad kritičnom infrastrukturom, umesto da su neke njene delove prepustili drugim ljudima, kao što to čine druge grupe. Međutim, tokom 2013. godine stvari su se promenile i grupa je omogućila pristup alatu svima koji su bili zainteresovani i voljni da plate.\nAngler alat, uključujući njegov razvoj i podršku, nije bio jedina „dodatna aktivnost“ grupe Lurk. Tokom perioda koji je trajao više od 5 godina, ova grupa je promenila način funkcionisanja i prebacila se sa kreiranja veoma moćnih malver programa za automatizovanu krađu novca na sofisticirane kampanje za krađu, koje su podrazumevale zamenu SIM kartica i korišćenje hakera „specijalista“ koji su bili upoznati sa unutrašnjom infrastrukturom banaka.\nPročitejte više o tome kako je kompanija Kaspersky Lab istraživala aktivnosti Lurk grupe u periodu od 5 godine na stranici Securlist.com.\nkaspersky, kriminalci, lurk, ransomware, sajber kriminal


Dodeljene stipendije za masteraše i doktorante - oradio.rs\nDodeljene stipendije za masteraše i doktorante\nViše o dostupnim konkursima i stipendijama možete pronaći na stranici stipendije.rs, pa tako i oni koji su propustili ovu šansu koju nudi država, mogu potražiti pomoć od drugih fondova. Pročitajte o tome u ovom tekstu.\nFond za mlade talente obezbedio je stipendije za 495 studenata koji žele da nastave studije u inostranstvu. Budući masteraši i doktoranti će moći svoje obrazovanje da dobiju na prestižnim svetskim univerzitetima kao što su MIT, Univeziteti u Tokiju,Kembridžu i Londonu.\nVisina stipendija iznosi 540 hiljada dinara, što je predviđeno za jednu akademsku godinu. Ugovor koji će stipendisti potpisati predviđa obavezu na osnovu koje morati da se po završetku studija vratiti u Srbiju. Pored toga, dodatna a veoma važna stavka je to što će pored toga morati da posvete još pet godina rada u Srbiji.\nZa ovu stipendiju se prijavio 571 student.\nMladi se osećaju zapostavljeno\nMladi nemaju utisak da im se institucije obraćaju i da njihovi problemi dolaze do subjekata koji bi mogli da reše nešto, pokazuje…\nSeptembarski rok samo što nije\nIspitni rok je verovatno poslednja stvar koja je studentima u glavi na avgustovskih 36 stepeni. Međutim, kako nam je do ispitnog…\nPrijavite se za Game Up Your Politics\nBeogradski centar za ljudska prava 12. avgusta, na međunarodni dan mladih, organizuje igranje društvenih igara koje za cilj imaju…


Vučić: Povećanje plata i penzija će biti već u maju, junu\nLider SNS i predsednik Srbije Aleksandar Vučić najavio je da će povećanje penzija i plata biti znatno pre kraja godine, već u maju ili junu, a sa primenom bi se počelo od 1. septembra, a ne kao što se do sada mislilo - od 1. januara naredne godine.\nVučić je za Pink televiziju rekao da je o povećanju plata i penzija razgovarao sa premijerkom Anom Brnabić.\n- Rekao sam u kampanji da će plate i penzije biti povećanje krajem godine, a sada vam kažem, o tome sam jutros razgovarao sa premijerkom Brnabić, a dobijam i podatke iz trezora, povećanje će biti već u maju, junu i važiće od 1. septembra, a ne od 1. januara kao do sada, rekao je Vučić.\nDodao je da su to rezultati rada i da je to ono što opozicija ne shvata, da ljude interesuje rad, a ne mržnja protiv njega. Predsednik je rekao da je očekivao da će oni ponovo napraviti istu tu grešku.\n- Ovo su peti izbori koje mi dobijamo, jer su ponovo kampanju za izbore pretvorili u "za" i "protv" Vučića, kače Vučić.\nPrema njegovim rečima, opozicija nije imala šta da kaže o beogradskim problemima, već se sve svelo na poruke da će srušiti Beograd na vodi i da će sve biti džabe. To nije moguće, rekao je Vučić i dodao da je važno da su građani zapravo želeli da vide kako će se razvijati njihov grad.\nLider SNS-a rekao je da njegovi politički protivnici ne umeju da podnesu poraz, jer su u politici zbog para, a ne ideala.\n- Oni govore o polarizaciji Srbije, a ne razumeju da predstavljaju užasno mali deo Srbije, što su pokazali i ovi izbori, ne samo u Beogradu, već i na istoku Srbije, u Boru, u Šumadiji, u Aranđelovcu, na zapadu zemlje, u Sevojnu, rekao je Vučić.\nI niko ne zna, primetio je, koliko su oni dobili u tim mestima, jer negde su učestvovali, negde nisu, negde su dobili tri, negde četiri odsto glasova birača.\n- Ko izađe posle poraza na izborima i govori o fašizmu, a sam prijavi imovinu od 25 miliona evra i ima još stotinak miliona koji su napravljeni u politici...svako bi voleo da je tako 'progonjen', rekao je predsednik Vučić.\nGrađani, istakao je, međutim hoće rad i rezultate rada, a neće mržnju, što oni, kaže, nikako ne shvataju.\n- Zato su Jeremić i Janković sa 30 odsto glasova na prethodnim izborima sada i to zajedno sa Đilasom, Borkom Stefanovićem pali na 18 odsto glasova, rekao je Vučić.\nPodsetio je da su ranije govorili da su naprednjaci pokrali izbore, a sad, kad je lista oko SNS dobila realno sedam odsto glasova više u Beogradu.\nU prethodnih četiri, pet, šest meseci, odmah posle predsedničkih izbora, koje smo ubedljivo dobili, imali smo mnogo posla i problema i demonstarcije u Beogradu na kojima su govorili da smo izbore pokrali.\n- Kako sad nismo, a onda smo pokrali?, zapitao je Vučić. - Zanimala ih je samo kasa i zato su bili strašno ljuti posle poraza, rekao je predsednik.\n- Ko se bavi politikom zbog ideala u porazu nađe šansu za narednu pobedu i bitku, a onaj ko izađe i počne da govori o fašizmu u Srbiji, a prijavi 25 miliona evra a ima još stotine miliona koje su napravili u politici..Voleo bih da svaki građanin bude 'progonjen' kao oni, zaključio je Vučić.\nO eventualnoj koaliciji sa SPS-om u Beogradu, Vučić je naglasio da će o tome odlučivati stranka, a da je njegov stav da uvek treba da postoji što šira politička osnova.\nTagovi: Aleksandar Vučić povećanje penzija SNS pobeda na Beogradskim izborima


Britanski "The Sun" je pre četiri godine pisao kako je Sanja pokušala na "Evroviziji" da zavede njihovog pevača Džoa Vulforda, te da ga je zvala na intimno druženje u svoju hotelsku sobu.\nVučićeva je sada za "Blic" konačno rešila da progovori na ovu temu, iako je prethodnih godina to vešto izbegavala.\n- On stvarno nije moj tip... Pogledajte mog dečka, i uporedite ga sa Džoom, to nije to. Mi smo se družili tamo, provodili smo vreme zajedno, ne samo on i ja, imao je on i kolegu... Ja sam takva, druželjubiva - kazala je Sanja, pa istakla da se stvari nisu desile tako kako su mediji preneli.\n- Džo ima taj bejbi fejs, onako detence, ne dopadaju mi se takvi muškarci - dodala je pevačica benda "Hurricane".\nŠta je sve Sanja Vučić imala da kaže na ovu temu, što će zasigurno pokrenuti veliki broj komentara, saznajte u videu koji je u okviru teksta.


Vazdušna zone bezbednosti ostaje\nNa ovaj nacin oni su opovrgli napise nekih medija u Srbiji da je na redovnom sastanku komandanta KFOR-a Yves De Kermabona i ministra odbrane Srbije i Crne Gore Prvoslava Davinica postignut takav dogovor.\nSef kancelarije za informisanje KFOR-a Yves Kermovant kaze kako se kontrola vadusne zone od pet kilometara na granici izmedju Kosova i Srbije i dalje ostvaruje onako kako je predvidjeno Vojno tehnickim sporazumom u Kumanovu u junu 1999. godine.\n“Na pet kilometara u granicnoj zoni ne mogu da lete avioni iz Srbije i Crne Gore i ova se zona kontrolise od strane KFOR-a. To je odluka o kojoj se ne moze raspravljati”, kaze Kermovant.\nMediji su posle redovnog sastanka komandanta KFOR-a i ministra odbrane SiCG preneli izjavu ministra Davinica da je postignut dogovor da pocnu razgovori o postepenom ukidanju vazdusne zone bezbednosti izmedju Srbije i Crne Gore i Kosova. Glasnogovrnik Kermovant je takve najave kategoricki odbio.\n“Apsolutno nema promena, jer odluka nije ovlascenje KFOR-a i ovde se radi o medjunarodnom sporazumu, koji nije nadleznost KFOR-a”, kaze Kermovant.\nOn istice kako postoji koordinacija izmedju mirovnih snaga i vojske SiCG u patroliranju pored admnistrativne granice izmedju Kosova i Srbije.\n“To je stvar korodinacije jer mi zbog bezbednosnih razloga treba da znamo sta prolazi kroz granicu, jer ima ljudi koji prolaze granicu sa ciljem preprodaju droge, naoruzanja i drugih stvari. Tako da postoji koordinacija izmedju ovih snaga”, kaze Kermavant.\nNa osnovu vojno tehnickog sporazuma iz Kumanova iz 1999. godine, komandant KFOR-a ima dvomesecne sastanke sa predstavnicima VJ. Do sada svi sastanci su odrzani na prelazu Merdare i zatvoreni su za predstavnike medija.


Tema: Pad privrede u Srbiji preko 10%\n02.05.2009., 18:08 #1\nKod nas ce recesija i kriza biti gora nego bilo gde na zapadu nazalost, tako ti je to kad ti drzavu zajase Dinkic i Gay17\nMoguć pad BDP-a od 10 odsto u 2009.\n29. april 2009. | 17:16\nSrbija je u teškoj ekonomskoj krizi i ako se ne učine dodatni napori na njenom rešavanju moguć je pad društvenog proizvoda do deset procenata, kažu ekonomisti.\nEkonomista Mlađen Kovačević procenio je da je moguće da Srbija ove godine zabeleži pad bruto domaćeg proizvoda veći od deset odsto. "Srbija se nalazi u teškoj ekonomskoj krizi i biće dobro ako ukupan BDP u 2009. godini ne bude smanjen za više od deset odsto, a to se lako može dogoditi, pogotovo ako ne bude rasta poljoprivredne proizvodnje", rekao je on.\nPrivreda Srbije zapala bi u krizu i da nije izbila svetska ekonomska kriza, kazao je Kovačević i dodao da se privredni rast Srbije tokom prethodnih godina zasnivao na brzom rastu uvoza, zbog čega je Srbija lani zabeležila spoljnotrgovinski deficit od 11,5 milijardi dolara, kao i na prilivu stranog kapitala od kojeg je srpska privreda postala zavisna.\nSvetska ekonomska kriza je situaciju u Srbiji pogoršala jer je dovela do pada izvoza i smanjenja priliva kapitala po osnovu investicija i doznaka iz inostranstva. Kovačević je ocenio da je za brži izlazak iz krize potrebno stimulisati poljoprivredu subvencijama i kreditima, kao i razviti sisteme navodnjavanja preko javnih radova i sredstvima Nacionalnog investicionog plana.\nPotrebno je ulagati u Koridor 10 i druge važne saobraćajnice, smanjiti kamatne stope za kreditiranje privrede i ulagati u naučnoistraživački rad, ocenio je on.\nEkonomista Branislav Šoškić rekao je da je za izlazak iz krize potrebno povećati platežnu moć stanovništva, između ostalog time što će se obezbediti povoljni krediti. Na to mogu da utiču centralne banke snižavanjem kamatnih stopa i obavezne rezerve banaka.\nPotrebno je i sniziti poreze, pogotovo za stanovništvo koje ne spada u bogate slojeve, a oporavku privrede doprineli bi i obimni javni radovi, odnosno ulaganja u javne radove poput izgradnje infrastrukture i škola, ocenio je Šoškić. Država bi trebalo i direktno da pomogne preduzećima, pogotovo onima koji imaju veliki broj zaposlenih, tako što će im obezbediti bespovratnu pomoć ili povoljne kredite, kazao je on.\nEkonomista Danijel Cvetićanin kaže da su sve dosadašnje mere vlade intervenicionističkog karaktera, počev od toga da se novcem poreskih obveznika subvencionišu kamate banaka, pa do toga da država iz svoje kase plaća zapošljavanje deset hiljada novih pripravnika. "Na taj način privatnici postaju instrument države, a država sama određuje ko sve to može da radi", naveo je on.\nProfesor Ljubomir Madžar smatra da je Srbija već imala ugrađenu krizu u svoj sistem i da bi je samo pitanje kada bi je pogodila. Prema njegovim rečima, jedna od osnovnih konceptualnih grešaka dosadašnje ekonomske politkike bila je ta što je značajan deo investicija finansiran prilivima iz inostranstva koji nisu bili dugoročno održivi. Našu vladu, slabom u borbi sa krizom čini i njen koalicioni karakter, jer često biva u situaciji da određene 'kombi' stranke ucene vladu, koja nakon toga veoma teško radi, rekao je Madžar.\n02.05.2009., 18:10 #2\nRe: Pad privrede u Srbiji preko 10%\nIndustrijska proizvodnja u Srbiji u zadnja 3 meseca vec ima pad veci od 10% pa cak veci i od 20% nazalost:\nИндустријска производња у марту 2009.\nИндустријска производња у Републици Србији, у марту 2009. године, мања је за 14,2% у односу на март 2008. године, а у односу на просек 2008. године мања је за 12,2%. ...\n02.05.2009., 18:10 #3


“Bimal” u prošloj godini ostvario dobit od 4.300.000 KM - Glas Srpske\nGS 30.04.2020 12:53\nBRČKO - Dobit brčanske kompanije “Bimal” u prošloj godini iznosila je 4.300.000 KM, što je rezultat kontinuiranog i dosljednog ispunjavanja zadate strategije poslovanja, ali i prilagođavanja realnim uslovima tržišta, saopšteno je iz ove kompanije.\nPosmatrano na nivou cijele konsolidovane Bimal grupe, rezultati pokazuju uspješno poslovanje u svim segmentima, kako finansijskim, tako i tržišnim, navodi se u saopštenju.\nNataša Pucar, direktor korporativnih komunikacija Studen holdinga, u čijem sastavu posluje i Fabrika “Bimal”, rekla je da je protekla godina bila ekonomski kompleksna i zahtijevala je znatna poslovna prilagođavanja, pri čemu je dosljednost sopstvenoj strategiji izuzetno bitna, naročito kada su kretanja cijena na svjetskim berzama i odnosi valuta u pojačanoj mjeri nepredvidivi.\nU saopštenju se ističe da su poslovni planovi predstavljeni početkom prošle godine uspješno realizovani, a da je “Bimal” jedna od rijetkih kompanija u BiH koja je izvršila veliku akviziciju u regionu, preuzimanjem Fabrike jestivog ulja u Somboru. Time je, kako se naglašava u saopštenju, pokrenula sopstvenu proizvodnju u regionu koja je odlična za uzgoj uljarica, u Fabrici “Bimal sunce” u Srbiji.\nU saopštenju se navodi da ulaganja u Fabriku u Brčkom nisu stala, te da su značajna sredstva iskorišćena da bi kompletan proizvodni sistem bio dodatno unaprijeđen, a potrebe domaćeg i izvoznih tržišta zadovoljene.\n“Svjesni smo da dobro postavljena strategija i u skladu sa tim realni ciljevi uvijek prethode prevazilaženju različitih izazova. Ipak, ova godina je izuzetno specifična, a kovid-19 je bez sumnje već zarazio cjelokupnu ekonomiju i privredu”, rekla je Pucareva.\nOna je napomenula da će se posljedice lančano pokrenuti, iz jedne industrijske grane u drugu, a koliko će domaći biznisi i privrednici trpjeti zavisi od industrijske grane, političke situacije i fleksibilnosti poslovanja.\nBrčanska Fabrika “Bimal” dio je austrijske poslovne grupe koja je 2002. godine uspješno preuzela Fabriku.\nU posljednjih 18 godina kapaciteti prerade su upetostručeni, a, osim liderstva na domaćem tržištu, “Bimal” proizvode izvozi na tržišta širom svijeta.


Vučić obećava prosečne plate od 1.700 evra u novoj firmi, stručnjaci kažu da je to neizvodljivo... | Vesti Dana\nNemačka kompanija Brose otvoriće fabriku u Pančevu i zaposliti 1.100 ljudi, koji će, prema najavi predsednika Srbije Aleksandra Vučića zarađivati u proseku 1.700 evra.\nPrema ugovoru koji je pre dva dana potpisan sa kompanijom koja je jedan od najvećih svetskih dobavljača za auto-industriju, u pančevačkom pogonu radilo bi 460 visokoobrazovanih, a investicija će biti vredna 180 miliona evra.\nNi to što bi u budućoj fabrici nemačke kompanije trebalo da radi 40 odsto visoko plaćenih stručnjaka, međutim, ne objašnjava kako je predsednik države došao do računice o prosečnoj plati od 1.700 evra kojom u Srbiji mogu da se pohvale tek menadžeri na najvišim pozicijama i pojedini programeri.\n„To znači posao, to znači život za ceo južni Banat, za Kovačicu, Opovo, deo prema Kovinu, Alibunaru. To je više novca za Pančevo. Vidim da se već spremaju kako će da ulože novac od poreza i doprinosa“, rekao je između ostalog Vučić na konferenciji nakon što je ministar privrede Goran Knežević potpisao ugovore sa predstavnikom Brose Tomasom Španglerom, ali i kompanijom MTU koja bi u Staroj Pazovi trebalo da se bavi proizvodnjom motora za avione.\nKompanije sa većinskim nemačkim kapitalom u Srbiji prema podacima Ministarstva privrede zapošljavaju više od 55.000 ljudi, a u poslednjih devet godina uložile su oko 1,36 milijardi evra. Kompanija koja otvara fabriku u Pančevu je deo Brose grupacije i u Srbiji će proizvoditi motore upravljača, električne pumpe za ulje i motore ventilatora za hlađenje.\nBrose u svetu zapošljava 26.000 ljudi, a plate u nemačkim fabrikama koje rade u okviru ove kompanije, prema podacima sajta glassdoor.com, idu od 2.500 do 10.000 evra u zavisnosti od pozicije na kojoj se radi. Uprkos tome, u Srbiji u kojoj prosečna plata godinama bezuspešno pokušava da stigne do 500 evra, a minimalna je tek na 250, teško je poverovati da će jug Banata procvetati nakon što u njega dođe samo jedan investitor. Predsednik Vučić to, međutim, predviđa, najavljujući da će Pančevcima „upasti kašika u med“.\n– LJudi koji budu u Srbiji radili u MTU i u Brose živeće bolje nego u Nemačkoj. Kada budu imali ovakvu platu onda neće biti potrebe da odlaze u drugu zemlju – rekao je Vučić.\nPredsednik Mreže za poslovnu mrežu Dragoljub Rajić kaže za Danas da su najave investicija u Srbiji uvek neodređene i da je teško zamisliti prosečne plate od 1.700 evra kada imamo situaciju da iz zemlje odlazi radna snaga, najviše visokoobrazovani.\n– Stručnjaci odlaze iz Srbije, masovno je napuštaju i videćemo ko će ostati da radi. Trenutno je situacija takva da se kompanije otimaju oko stručnjaka i plate su za visoke pozicije porasle poslednjih godina za 150 do 250 evra, ali to nije dovoljno da ih zadrži – kaže Rajić.\nPrema jednom istraživanju koje su radili za nemačke kompanije došli su, kako kaže, do toga da su plate menadžera i direktora sektora u Srbiji između 1.000 i 1.200 evra.\n– Samo oni na top pozicijama u stranim kompanijama u Srbiji, a tu mislim na svega tri do pet osoba u firmi, plate su 1.800 evra ili više, svi ostali direktori, menadžeri sektora imaju manje – napominje Rajić.\nČak i u IT firmama, kako kaže, koje važe za najplaćenije prosek plata nije toliko visok.\n– Programeri sa velikim iskustvom, vođe timova, imaju više od 1.500 do 2.500 evra plate, većina, međutim, zarađuje od 1.000 do 1.400 evra. Problem je i kada imamo vrhunske stručnjake, oni kada dođu do određenog nivoa ne mogu više da se razvijaju u Srbiji i odlaze dalje – ističe naš sagovornik.\nU stranim kompanijama koje dođu u Srbiju imaju problem da nađu radnike jer i oni koji izađu sa naših fakulteta, napominje, nisu dovoljno obučeni za poslove u tim kompanijama.\n– Stranci zapošljavaju radnike i onda ih obučavaju u svojim fabrikama, na primer u Nemačkoj i po godinu i dve, da bi oni nakon toga dobili veće plate. Često su na tim vrhunskim pozicijama i stranci koji su plaćeni po 5.000 evra, jer je to cena koja mora da se plati nekom da dođe u Srbiju da živi i radi. Mora da mu se da plata koju bi imao i u Nemačkoj ili čak i više od toga – naglašava Dragoljub Rajić.\nProfesor Ekonomskog fakulteta LJubodrag Savić kaže da plata od 1.700 evra možda i ne zvuči toliko nerealno, ako se radi o visokoobrazovanim i kvalifikovanim radnicima.\n– Ako će zaposliti toliko visokoobrazovanih onda je to nešto drugačije od onoga što smo do sada imali i nije nerealno. Predsednik nije osoba koja ne zna šta priča, ali bolje da sačekamo i vidimo koliko će i da li će zaista tako biti – kaže Savić. Za njega, jedan od problema jeste to što kod nas nema dovoljno kvalifikovanih radnika sa iskustvom za takvu vrstu posla.\nAleksandar Vučić nije govorio samo o platama u budućoj pančevačkoj fabrici elektromotora već i tome da će cene kvadratnog metra u tom gradu po dolasku Brosea skočiti i do tri puta. Agentkinja za nekretnine Kaća Lazarević za Danas kaže da su cene već sada dovoljno skočile da su ljudi na granici da mogu da kupe stanove.\n– Cena nekretnina kod nas odavno ne prati trend rasta naših plata, cene nekretnina su nerealno velike – ističe Lazarević. Ona kaže da bi novi skok cena kvadrata za Pančevo bio dobar samo ukoliko bi plate bile toliko velike da svi dobiju mogućnost da mogu da uzmu kredit.\nKo je Brose?\nKompaniju Brose sa sedištem u Koburgu osnovao je Maks Brose početkom 20. veka. Trenutno kompanijom upravlja njegov unuk Mihael Stošek, a na sajtu kompanije koja posluje na svakom kontinentu navodi se da svaki drugi automobil na svetu ima u sebi bar jedan proizvod Brosea. U 2019. očekuju na nivou grupe prodaju u vrednosti od 6,2 milijarde evra, a na sajtu navode i da su jedna od 40 najvećih svetskih kompanija u ovom sektoru automobilske industrije.


Javni pozivi za dodjelu sredstava boračkoj populaciji u narednoj sedmici - Portal 072info\nJavni pozivi za dodjelu sredstava boračkoj populaciji u narednoj sedmici\nMeđu njima je program pomoći dvjema boračkim fondacijama, u ukupnom iznosu od 590.000 KM. Prvi transfer vrijedan je 390.000 KM, od čega će 90 posto biti dodijeljeno Fondaciji za pružanje pravne pomoći pripadnicima branilačke populacije Sarajevo (273.000 KM) i Zakladi za pružanje pravne pomoći pripadnicima braniteljske populacije Mostar (117.000 KM).\nZa stambeno zbrinjavanje RVI i boračke populacije je, jednim od osam programa, planirano 200.000 KM. Taj iznos bit će doznačen Fondaciji za pružanje pomoći u rješavanju stambenih pitanja pripadnika boračke populacije.\nZa Program pomoći u liječenju boraca – branitelja utvrđen je iznos od 1.500.000 KM, a pravo na ta sredstva imaju demobilizirani branioci za vlastito ili liječenje članova uže porodice, te porodice poginulih branilaca, kao i porodice umrlih ratnih vojnih invalida, dobitnika najvećih ratnih priznanja.\nDrugim programom, ukupno vrijedim 180.000 KM, obuhvaćeno je 80.000 KM za Savez logoraša BiH, 40.000 KM za Hrvatsku udrugu logoraša Domovinskog rata u BiH, kao i 60.000 KM za istraživačko-dokumentacione aktivnosti i zaštitu žrtava i svjedoka genocida.\nTransfer za udruženja proistekla iz posljednjeg odbrambeno-oslobodilačkog/domovinskog rata iznosi 360.000 KM, dok je programom na ime pomoći u sufinansiranju troškova sahrana i dženaza pripadnika branilačkih populacija utvrđen iznos od 600.000 KM.\nVlada FBiH je izdvojila i 150.000 KM za obilježavanje značajnih datuma, dok je dio novca namjenjen i za sufinansiranje manifestacija povodom obilježavanja značajnih datuma, događaja i ličnosti iz perioda odbrambeno-oslobodilačkog/domovinskog rata.\nZa program sufinansiranja izgradnje spomen-obilježja, uređenja mezarja i grobalja izdvojeno je 50.000 KM.\nPrethodni članak“Daj 300 eura ili sve šaljemo tvojoj ženi”: Supružnici namamili muškarca da “lažnoj Neveni” pošalje eksplicitne fotografije\nSljedeći članakU završnoj fazi radovi na mostu prema tvrđavi Stari grad u Travniku


Standardi EU u obrazovanju u Srbiji\nEvropski pokret u Srbiji i Fakultet političkih nauka u saradnji sa Evropskim pokretom – Sremska Mitrovica, organizuju debatu „Standardi EU u obrazovanju u Srbiji“, koja će se održati u četvrtak, 25. januara 2018, u Karlovačkoj gimnaziji (Trg Branka Radičevića, Sremski Karlovci), od 12 do 14 časova.\nKrajem prošle godine Evropska unija donela je odluku da izdvoji 27,4 miliona evra bespovratnih sredstava za podršku reformi obrazovnog sistema u Srbiji. Sredstva su namenjena usklađivanju obrazovnog sistema u Srbiji sa potrebama tržišta rada, unapređenju stručnosti nastavnog osoblja i pomoći obrazovanju najranjivijih manjinskih zajednica u zemlji.\nPoglavlje 26 Obrazovanje i kultura jedno je od dva pregovaračka poglavlja koje je zatvoreno, jer u toj oblasti ne postoji evropsko pravo sa kojim je potrebno usaglašavanje. Zatvaranje je privremeno. Šta je onda to što je potrebno za konačno zatvaranje, kao i kakav sistem obrazovanja je Srbiji potreban, pojasniće učesnici debate:\nProf. dr Marko Simendić, prodekan za za nastavu, studije I stepena Fakulteta političkih nauka Univerziteta u Beogradu,\nJelena Manić Radoičić, MA, programska direktorka Beogradske otvorene škole (BOŠ) na programu za unapređivanje zapošljivosti,\nAna Vušurović Lazarević, MA, istraživač, Centar za obrazovne politike.\nDebata u Sremskim Karlovcima deo je serije događaja koje Evropski pokret u Srbiji i Fakultet političkih nauka organizuju u ukupno 17 gradova Srbije, u saradnji sa Evropskim pokretom u Srbiji – Sremska Mitrovica i Evropskim pokretom u Srbiji – Kraljevo. Debate se održavaju u okviru projekta „Evropa za mene“ koji podržava Delegacija Evropske unije, sa idejom da se u javnosti pokrenu razgovori na teme značajne za Srbiju u procesu evropske integracije i građanima pruže proverene i korisne informacije.


Italijanka Claudia Varesi kupila tekstilnu fabriku "Javor" iz Nevesinja - Biznis Info\nYou are at:Home»Kompanije»Italijanka Claudia Varesi kupila tekstilnu fabriku “Javor” iz Nevesinja\nItalijanka Claudia Varesi kupila tekstilnu fabriku “Javor” iz Nevesinja\nBy BiznisInfo on\t 21/08/2016 Kompanije\nItalijanka Claudia Varesi kupila je tekstilnu fabriku “Javor” u Nevesinju u kojoj će u narednom periodu, osim 80 koje već rade, biti zaposleno još šezdesetak radnica koje će za inostrano tržište šiti muške košulje, javlja agencija Srna.\nOvo preduzeće je prodato za 300.000 KM, a da bi se stvorili svi neophodni uslovi za rad i povećala produktivnost Ministarstvo industrije, energetike i rudarstva Republike Srpske obezbijedit će sredstva za obuku novih radnika, Opština Nevesinje dat će prostor, a nova vlasnica će obezbijediti opremu i materijal.\nPogon tekstilne fabrike danas je sa Varesi obišao i ministar industrije, energetike i rudarstva Republike Srpske Petar Đokić, koji je izrazio zadovoljstvo što je tako ozbiljan kupac odlučio da ulaže u vrlo važan privredni kolektiv, napominjući da su Vlada Republike Srpske i resorno ministarstvo podsticali da se realizuje ovaj projekat u Nevesinju.\nOn je podsjetio da je nakon pokretanja stečaja u “Javoru” kontaktirana Varesi, koja je prije godinu dana u stečajnoj fazi organizovala proizvodnju sa osamdesetak radnica.\n“Cilj nam je bio da po okončanju stečajnog postupka u cjelini preuzme fabriku i to se i desilo”, rekao je Đokić.\n“Varesi je već odavno dokazala svoje sposobnosti u tekstilnoj industriji i uspješno posluje već neko vrijeme i u Nevesinju”, rekao je Đokić, napominjući da je ovo dobra poruka i za druge partnere iz Evrope da mogu investirati u ove krajeve i da imaju sigurnost.\nOn je poručio da će Vlada RS nastaviti da vodi aktivnu politiku podrške ekonomskom rastu i razvoju, novom zapošljavanju, te kao i do sada finansijski pomagati investitorima i partnerima.\nVaresi, koja se od 1976. godine bavi tekstilnom proizvodnjom u Italiji i Rumuniji, kaže da je nakon 14 mjeseci saradnje s “Javorom” odlučila kupiti ovu fabriku, izražavajući nadu da će zajedno sa Ministarstvom industrije, energetike i rudarstva RS i opštinom uskoro biti udvostručena produktivnost u ovoj fabrici.\n“Uvjerena sam da će realizacija ovog projekta biti u potpunosti zadovoljavajuća za sve strane”, istakla je Varesi i zahvalila ministru Đokiću za podršku projektu proširenja kapaciteta u “Javoru”.\nItalijanka je vlasnica tekstilne fabrike “Mistral” u Rumuniji, sredinom prošle godine pokrenula je proizvodnju u fabrici tekstila “Javor” u stečaju iz Nevesinja i zaposlila 80 radnica koje su ranije radile u toj fabrici, koja sada mjesečno proizvodi 10.000 muških košulja.\nJavor strane investicije


Obaranje svetskog rekorda: Abu Dabi organizuje vatromet koji će trajati 35 minuta - Kako Narod Kaže\nObaranje svetskog rekorda: Abu Dabi organizuje vatromet koji će trajati 35 minuta\nautor KnK 27.12.2020, 19:51 1.7k Pregleda\nZajed festival koji se organizuje oboriće dosadašnje Ginisove rekorde u dužini trajanja vatrometa\nDubai: U novogodišnjoj noći Abu Dabi će biti domaćin rekordno dugog vatrometa u Al Vathbi.\nStanovnici i turisti će dočekati novu godinu na festivalu Sheikh Zaied uz spektakularni vatromet koji traje preko 35 minuta i koji će oboriti dva Ginisova rekorda.\nPrvi rekord je dužina vatrometa, dok je drugi rekord činjenica da će ovaj vatromet biti prva najduža svetska emisija „Girandola“, što je italijanska reč za predenje, letenje, vatromet. Tako da možete očekivati da će izgledati neverovatno na noćnom nebu.\nTakođe će se održati predstave na fontanama i laserima iz UAE, nastupi bendova iz UAE i međunarodnih grupa i mnoštvo drugih aktivnosti.\nSheikh Zaied Festival je globalni kulturni festival koji se svake godine održava u Abu Dabiju. To je jedan od najvećih kulturnih festivala u UAE i nedavno je izabran među pet najvažnijih kulturnih događaja na svetu. Festival posećuje više od milion posetilaca različitih nacionalnosti i uključuje glavne događaje pogodne za sve uzraste.\nOstale stvari koje možete raditi tokom festivala uključuju posetu Velikim paviljonima i izložbama nasleđa UAE koje ističu istoriju i uniju UAE, kao i marš Unije i različite aspekte kulture UAE.\nPostoji i puno štandova sa hranom i kamionima za hranu koji predstavljaju lokalne i međunarodne talente za kuvanje i spremanje hrane.\nFestival šeika Zajeda traje do 20. februara 2021\nPrethodni članak PREMIJERA: Novi hit grupe GIFT – Mon Amour\nSledeći članak E to je brza pruga! Otvorena međugradska železnička pruga koja saobraća preko mora\nPREMIJERA: Novi hit grupe GIFT – Mon Amour\nE to je brza pruga! Otvorena međugradska železnička pruga koja saobraća preko mora


Beograd -- Ministar spoljnih poslova Ivica Dačić izjavio je da je predsednik Srbije Aleksandar Vučić tokom posete Hrvatskoj pokazao da je Srbija spremna da razgovara. On je istakao da dve susedne zemlje, uprkos različitim stavovima o nekim pitanjima, moraju da sarađuju i da se ...\nHoće li se i koliko brzo popraviti položaj Srba u Hrvatskoj posle posete predsednika Aleksandra Vučića teško je proceniti, ali nesporno je da im je srpski predsednik doneo ohrabrenje. Sudeći po slikama koje su stizale iz Hrvatske, ohrabrenje im je sigurno jednako važno, koliko i ...\nBEOGRAD - Predsednik Srbije Aleksandar Vučić uspešno je završio dvodnevnu zvaničnu posetu Hrvatskoj, a iz te zemlje poneo je i lepe darove koji će ga podsećati na boravak među Srbima u Vrginmostu. Od srpske porodice Lapčević, Predraga i Dragane i njihovo troje mališana - ...\nPredsednik Srbije Aleksandar Vučić je tokom dvodnevne posete Zagrebu uspeo potpuno da opčini Hrvate. Hrvatski mediji i analitičari o vučiću govore i pišu samo u superlativu - moćan, siguran u sebe... Sumirajući utiske posle Vučićeve posete Hrvatskoj, novinar Jutarnjeg lista ...\nMarketinški stručnjak Zoran Krstić ocenio je gostujući u emisji Novo jutro na Televiziji Pink da je odlaskom u Zagreb predsednik Srbije Aleksandar Vučić pokazao odgovornost, ozbiljnost, hrabrost i superiornost.\nPrvi potpredsednik vlade i ministar spoljnih poslova Srbije Ivica Dačić izjavio je da je predsednik Srbije Aleksandar Vučić tokom posete Hrvatskoj pokazao da je Srbija spremna da razgovara i istakao da dve susedne zemlje, uprkos različitim stavovima o nekim pitanjima, moraju da ...


Amerika ne veruje Rusiji - 22.08.2016, Sputnik Srbija\nAmerika ne veruje Rusiji\nStejt department SAD nije uveren u to da je Rusija potpuno prestala da koristi iransku avio-bazu Hamadan. 22.08.2016, Sputnik Srbija\n22:09 22.08.2016 (Osveženo: 22:16 22.08.2016)\nStejt department SAD nije uveren u to da je Rusija potpuno prestala da koristi iransku avio-bazu Hamadan.\n22 Avgust 2016, 14:58\nPrema rečima zvaničnog predstavnika Stejt departmenta Marka Tonera, oni nisu sigurni da je Rusija potpuno prestala da koristi avio-bazu Hamadan. On je naglasio da Sjedinjene Države pažljivo prate razvoj saradnje između Rusije i Irana.\n„Nije nam jasno da li je Rusija potpuno prestala da koristi iransku avio-bazu“, izjavio je predstavnik Stejt departmenta.\nPortparol Ministarstva odbrane Rusije Igor Konašenkov izjavio je ranije da su svi avioni koji su se nalazili u avio-bazi Hamadan u Iranu su prebačeni u Rusiju, a da je operacija gađanja položaja terorista uspešno sprovedena.\nZvanični predstavnik Bele kuće Džoš Ernest pozvao je Rusiju da promeni strategiju u Siriji.\n„Dali smo na znanje Rusiji da podrška Asadu samo vodi ka eskalaciji nasilja u Siriji i jačanju ekstremizma. Mi i dalje nameravamo da vršimo pritisak na Rusiju da promeni ovu strategiju“, rekao je on.\nPrema njegovim rečima, „Rusija se sve više uvlači u konflikt u Siriji, što je kontraproduktivno“.


Obama: Veća trgovina i radna mesta za Afriku\nPredsednik Obama na sastanku sa mladim liderima na Univerzitetu Johanesburga u Sovetu, 29. juni, 2013.\nPredsednik je danas održao razgovore širokog spektra sa južnoafričkim predsednikom Džejkobom Zumom u Pretoriji\nPredsednik Barak Obama je u poseti Južnoafričkoj republici u cilju promocije trgovine, ekonomskog razvoja i demokratije širom afričkog kontinenta.\nPredsednik je danas održao razgovore širokog spektra sa južnoafričkim predsednikom Džejkobom Zumom u Pretoriji pre no što je bio domaćin sastanka u gradskoj većnici u Sovetu gde je odgovarao na pitanja mladih afričkih lidera.\nTu je najavio program za dovodjenje 500 mladih Afrikanaca u Sjedinjene Države svake godine radi obuke za rukovodeće položaje.\nNa konferenciji za štampu sa predsedniom Zumom Obama je rekao da je glavni cilj njegove posete ohrabrenje trgovine i investicija kako bi se pospešio rast u Južnoafričkoj republici i istovremeno od toga imale koristi Sjedinjene Države.\nPredsednik Obama je rekao kako želi da obnovi američki Zakon o rastu i prilikama u Africi kojim su eliminisane carine za najveći deo afričkog izvoza u Sjedinjene Države. Taj zakon treba da istekne 2015.\nPredsednik Obama je istakao da se Sjedinjene Države ne smatraju ugroženim intenzivnim kineskim i investicijama drugih zemalja na tom kontinentu, ali je ukazao kako bi Afrikaci trebalo da se pitaju da li te investicije dovode do otvaranja novih radnih mesta i donose novac Africi.


Tag / Đorđe Bajec / Vesti online\nBajec: Bilo je zloupotreba u Kliničkom centru\nBivši direktor Kliničkog centra Srbije (KCS) Đorđe Bajec rekao je danas da je u vreme dok je vodio tu zdravstvenu ustanovu obavestio sve relevantne organe o potencijalnim zloupotrebama dopunskog...\nBeta, Blic 0 komentara\nDirektor KCS podneo ostavku\nGeneralni direktor Kliničkog centra Srbije (KCS) Đorđe Bajec podneo je neopozivu ostavku na tu funkciju, saopšteno je iz KCS-a. U saopštenju se navodi da je Bajec podneo ostavku pred kraj...\nUskoro masovna hapšenja, i dva ministra predmet istrage?\nNajmanje dva ministra iz vlade Mirka Cvetkovića uskoro bi mogla da se nađu iza brave, saznaje Telegraf. Posle hapšenja osumnjičenih u aferi “Agrobanka”, policija i tužilaštvo već...\nTomica Milosavljević postao direktor\nBivši ministar zdravlja imenovan je za direktora Klinike za gastroenterologiju i hepatologiju Kliničkog centra Srbije, što je već bio u dva navrata. Doskorašnji direktor te Klinike Miodrag...\nBeta, Blic 1 komentar\nNeurohirurzi tražili 6.000 evra za operaciju\nDva lekara Klinike za neurohirugiju Kliničkog centra Srbije privedena su pod sumnjom da su tražili mito i protiv njih će biti sprovedena istraga, saopšteno je danas iz te zdravstvene ustanove.\nBesplatne operacije gojaznosti u Srbiji\nOperacije gojaznih o trošku RZZO u februaru\nBajec novi direktor RZZO?\nKao najozbiljniji kandidat za mesto direktora Republičkog zavoda za zdravstveno osiguranje (RZZO) spominje se direktor Kliničkog centra Srbije Đorđe Bajec, piše list "Danas".


Do sada 4 pokušaja samoubistva - YU ECO RTV\nNaslovna / Hronika / Do sada 4 pokušaja samoubistva\nGoran januar 9, 2019\tHronika Napiši komentar 104 Pregledi\nU prvim danima nove 2019. godine 4 naša sugrađana pokušala su da oduzmu sebi život lekovima. Psihijatri objašnjavaju da je vreme praznika posebno teško za osobe sklone depresiji i da bi pojedinci ali i okruženje trebalo da pomognu depresivnim osobama tako što će im pokazati da su i oni bitan deo društva.\nPrema podacima dobijenim na Odeljenju psihijatrije Opšte bolnice Subotica, u periodu od 30. decembra prošle do 7. januara 2019. godine dogodila su se 4 pokušaja samoubistva. U pitanju su 3 žene i 1 muškarac koji su pokušali sebi da oduzmu život lekovima.\nPsihijatri objašnjavaju da osobe sklone depresiji teško doživljavaju praznike jer se radi o individuama koje su osetljive na samoću i odbacivanje, a za vreme praznika se okuplja porodica. Iz tog razloga je važno pomoći takvim osobama na taj način što ćemo im pokazati da su bitan deo našeg života.\nNa Odeljenju psihijatrije ove godine u periodu od kraja prošle do 7. januara ove godine bilo je znatno manje intervencija u odnosu na isti period prošle godine.Broj alkoholisanih osoba koje su primljene na Odeljenje je svega 3.\nPrethodna Repertoar Bioskopa Eurocinema\nSledeća Zavičajna zajednica „Republika Srpska“ proslavila Sv. Stefana\nPripadnici Ministarstva unutrašnjih poslova u Subotici uhapsili su tri osobe zbog postojanja osnova sumnje da …


Darmanović: Razmena teritorija dvosekli mač\nTanjug 10. septembra 2018. 09:48\nPODGORICA – Crnogorski ministar spoljnih poslova Srđan Darmanović izjavio je da su odnosi između Crne Gore i Srbije „dobri, verovatno i najbolji od vremena kada su dve države postale nezavisne“, a povodom dijaloga Beograda i Prištine izneo tvrdnju da je „eventualno rešenje koje bi se zasnivalo na razmeni teritorija dvosekli mač“.\nRTCG prenosi da je Darmanović u intervjuu podgoričkom listu „Pobjeda“ ocenio da je „odnose sa Srbijom, sa crnogorske strane, karakterisao uvek otvoren pristup i želja da odnosi dve zemlje konstantno napreduju“.\n„Politika, međutim, nije ravna linija, niti uvek racionalna delatnost, pa je ne retko obeležena verbalnim i drugim incidentima“, rekao je Darmanović.\nOn je naveo da se „u slučaju SPC i njihovih velikodostojnika radi o kontinuitetu negiranja crnogorske države i nacije i temeljnoj antizapadnjačkoj orijentaciji“.\nDarmanović je izneo tvrdnju da je „Crna Gora danas već institucionalno deo zapadnog sveta (NATO) i još više će to biti u bliskoj budućnosti (EU)“.\nO dijalogu Beograda i Prištine, Darmanović je kazao da se Crna Gora „uvek sa posebnim senzibilitetom odnosila i prema Srbiji i prema Kosovu, uvažavajući specifičnost i osetljivost njihovih međusobnih odnosa“.\n„U tom duhu od početka posmatramo i podržavamo dijalog Beograda i Prištine. Ovo stoga što nije ni u čijem interesu u regionu pretvaranje srpsko-kosovskih pregovora u jedan zamrznuti politički konflikt bez mogućnosti postizanja obostrano prihvatljivog rešenja. Zato sa razumevanjem gledamo na sve napore pregovaračkih strana. Imamo, međutim, zajedno sa većinom zemalja u regionu, i pravo na izvesna pitanja i zabrinutosti“, naveo je Darmanović.\nOn je dodao da „iako bilateralne prirode, to pitanje indirektno može imati uticaj na sve zemlje u okruženju“.\n„Eventualno rešenje koje bi se zasnivalo na razmeni teritorija je ‘dvosekli mač’. Moglo bi da ima blagotvorno dejstvo po odnose u regionu ukoliko ostane samo izdvojeni bilateralni slučaj, ali bi, isto tako, moglo da proizvede pogubne efekte ako otvori Pandorinu kutiju raznih teritorijalnih ‘nepravdi’, nezadovoljenih aspiracija i nacionalnih ili nacionalističkih frustracija kako iz dalje, tako i bliže istorije“, mišljenja je Darmanović.\nOn je parafrazirao nekadašnjeg britanskog premijera Vinstona Čerčila rekavši da „kod nas na Balkanu obično proizvodimo više istorije i politike nego što možemo da progutamo, pa je opravdana bojazan da tako možda ne bude i u ovom slučaju“.\n„Naši evropski i atlantski prijatelji i saveznici o tome imaju ubedljivo iskustvo iz 1990-ih i verujemo da će ga imati na umu“, zaključio je šef crnogorske diplomatije.


Evropska komisija: Predlog da Novi Sad bude Evropska prestonice kulture 2022. - TONS\nHomepage Blog Evropska komisija: Predlog da Novi Sad bude Evropska prestonice kulture 2022.\nEvropska komisija je predložila pomeranje godine titule Evropske prestonice kulture odnosno da Novi Sad umesto 2021. tu titulu nosi 2022. godine, zbog pandemije virusa korona.\nZa gradove koji ove godine nose titulu Evropske prestonice kulture, Rijeka (Hrvatska) i Galvej (Irska), Evropska komisija dala je predlog da titula važi do 30. aprila 2021. godine, dok bi gradovi koji je trebalo zajedno sa Novim Sadom da ponesu titulu 2021. godine, Elefsina (Grčka) i Temišvar (Rumunija), bili Evropske prestonice kulture 2023. godine.\n„Rijeka i Galvej zaslužuju fer priliku da se vrate nakon ovog koraka unazad i da prikažu svoju otpornost i kreativnost. Otvaranje srca i uma, dobrodošlica različitosti publika i umetnika uvek su bili osnova Evropske prestonice kulture. Tako će i ostati. Sigurna sam da će Novi Sad, Temišvar i Elefsina uz dodatno vreme prebroditi trenutne poteškoće u kulturološkom i sektoru turizma i da će mobilisati značajne investicije, uključujući solidarnost na evropskom nivou“, rekla je predstavnica Evropske komisije, Margaristis Šinas.\nNakon predloga Evropske komisije odluku donosi Evropski parlament i Evropski savet.\nZvanično obraćanje predstavnice Evropske komisije Suzan Кonze povodom pomeranja godine titule Evropske prestonice kulture možete pogledati u videu: www.youtube.com/watch?v=OpgFbHfeO98&feature=emb_logo


2001-06-05 HAG/DEN HAAG\nDva su osnovna elementa odbrane generala Radislava Krstića, optuženog za genocid u Srebrenici u julu 1995. Prvo, ne osporavajući srebreničke zločine, general Krstić odgovornost za njih pripisuje generalu Ratku Mladiću i grupi oficira službe bezbednosti Glavnog štaba VRS. Drugo, optuženi general i njegovi branioci tvrde i nastoje da dokažu kako je Krstić dužnost komandanta Drinskog korpusa VRS - u čijoj su zoni odgovornosti izvršeni zločini - preuzeo tek 20. ili 21. jula 1995, dakle nakon masovna pogubljenja na brani Petkovci, poljoprivrednom dobru Branjevo, u Kozluku, Pilicama i na drugim srebreničkim stratištima.\nŠto se prvog elementa Krstićeve odbrane tiče, moglo bi se reči da je sličnog mišljenja i haško tužilaštvo, koje je Ratka Mladića još u novembru 1995. - zajedno sa Radovanom Karadžićem - optužilo za genocid u Srebrenici. No to, po tužilaštvu, ne isključuje odgovornost generala Krstića, kao tadašnjeg komandanta Drinskog korpusa.\nO tome kada je general Krstić preuzeo komandu nad Drinskom korpusom, odbrana i optužba se spore od samog početka suđenja, u martu prošle godine. Nedostajali su, međutim, dokumenti kojima bi obe strane potkrepile svoje tvrdnje: optužba - da je Krstić preuzeo dužnost najkasnije 13. jula 1995; a odbrana - da je primopredaja izvršena tek 20. ili 21. jula 1995.\nNakon što su obe strane završile dokazne postupke, tužilaštvo je, ipak, uspelo da dođe u posed dokumenta koji, po njemu, potvrđuje da je Krstić komandovao Drinskim korpusom u vreme srebreničkih masovnih pogubljenja. Sudsko veće je dozvolilo ponovno otvaranje dokaznog postupka optužbe i taj je dokument danas prezentiran sudu.\nU dokumentu od 13. jula 1995, naslovljenom "Obaveštenje o primopredaji dužnosti", jedinice Drinskog korpusa se obaveštavaju da je general Radislav Krstić preuzeo dužnost komandanta Drinskog korpusa VRS od generala Milenka Živanovića. Tužilaštvo je, kako se ispostavilo, taj dokument dobilo od generala Živanovića, prilikom razgovora koje su haški istražitelji vodili s njim 12. i 23. aprila ove godine. Tom prilikom, kako je danas pred sudom izjavila članica istražiteljskog tima koja je svedočila sa zaštićenim identitetom, Živanović je svojim haškim gostima rekao da je 11 jula 1995. razrešen dužnosti dužnost komandanta Drinskog korpusa, da mu je sutradan saopšteno da je novi komandant general Krstić, a da se 13. jula 1995. pred štabom Drinskog korpusa u Vlasenici on, u prisustvu generala Mladića i Krstića, oprostio sa postrojenim vojnicima.\nUz pomoć svog veštaka za vojna pitanja, generala VJ Radovana Radinovića, odbrana je nastojala da ospori autentičnost i, posebno, relevantnost dokumenta koje je tužilaštvo dobilo od generala Živanovića. Po Radinoviću, to je "potpuno neslužbeni i neobavezujući dokument", koji "ne može da bude dokaz o primopredaju dužnosti." Braneći generala Krstića, general Radinović je optužio generala Živanovića za "neovlašćeno rukovanje arhivom i njeno korišćenje u neslužbene svrhe, na način koji nije predviđen pravilima."\nO tome da li će dokument biti prihvaćen u dokazni materijal sudije će se izjasniti na kraju unakrsnog ispitivanja generala Radinovića od strane tužilaca, koje je još u toku. Prihvatanjem tog dokumenta popunila bi se verovatno najveća "rupa" u dokazima optužbe na suđenju za genocid u Srebrenici.


Stratfor predviđa: Vučić pobeđuje, sve ostaje isto | WebTribune\nHome U FOKUSU Stratfor predviđa: Vučić pobeđuje, sve ostaje isto\nPosted date: април 12, 2016 In: U FOKUSU\nParlamentarni izbori 24. aprila će doneti male promene u unutrašnjoj i spoljnoj politici Srbije, a ankete javnog mnjenja, ukazuju da će Srpska napredna stranka premijera Aleksandra Vučića biti ponovo izabrana, ocenjuje u najnovijoj analizi Stratfor.\nZapravo, parlamentarni izbori nisu bili planirani pre 2018. godine, ali Vučić je raspisao prevremene izbore kako bi konsolidovao poziciju svoje partije u parlamentu, ističe Stratfor.\nAnkete takođe pokazuju da će nacionalističke partije proći relativno dobro, što ukazuje na složen politički pejzaž Srbije. Uprkos tome, nova vlada u Beogradu moraće da deluje u okviru tradicionalnih geopolitičkih međa Srbije, ukazuje Stratfor. Podseća se da je Srbija u decembru 2015. otvorila prva dva politička poglavlja u pristupnim pregovorima sa EU.\nBeograd je pod pritiskom EU da sprovede političke i ekonomske reforme, ali prima finansijsku pomoć iz predpristupnih fondova Brisela. EU je izdvojila 1,5 milijardi evra finansijske pomoći Srbiji za period od 2014. do 2020. godine.\nU isto vreme Srbija održava bliske ekonomske i političke veze sa Rusijom i dve zemlje imaju sporazum o slobodnoj trgovini. Srbija, kako se navodi, značajno zavisi od ruskog prirodnog gasa i Moskva obećava Beogradu da će biti deo ruskih projekata o izgradnji gasovoda na Zapadnom Balkanu.\nRusija je i ključni politički saveznik Srbije, Moskva ne priznaje nezavisnost Kosova i najveća je podrška Beogradu u tom pogledu. Ovo balansiranje je uglavnom funkcionisalo, mada je kriza u Ukrajini stavila Srbiju u nezgodnu poziciju, stoji u analizi.\nBeograd nastavlja sa pristupnim pregovorima sa EU istovremeno odbijajući da uvede sankcije Rusiji. Srpski zvaničnici konstantno šalju poruke uveravanja Briselu i Moskvi o svojim namerama da zadrže oba saveza u životu.\nPred novom srpskom vladom naći će se politički i ekonomski izazovi. Stratfor podseća da je u poslednjem izveštaju o napretku Srbije EU priznala da je Srbija načinila izvestan napredak u borbi protiv organizovanog kriminala. Kada je reč o ekonomiji, srpska privreda se polako oporavlja od recesije i srpski rast će, prema MMF, biti oko 1,7 odsto ove godine a mere fiskalne konsolidacije smanjile su deficit.\nPod pritiskom EU, Beograd i Priština održavaju redovne sastanke radi normalizovanja odnosa, ali problemi ostaju, a naročito osetljivo je pitanje statusa severa Kosova gde su Srbi većina. Postignut je dogovor o Zajednici srpskih opština 2013. godine, ali njena primena je spora, konstatuje Stratfor.\nEU ne traži od Srbije da formalno prizna Kosovo, ali traži da Srbija postigne bilateralne sporazume u oblastima od pravosuđa do bezbednosnih snaga, a to znači će pitanje kosovskog suvereniteta nastaviti da bude problematično i da bi moglo da dovede do sporadičnih epizoda nasilja, kaže se u analizi.\nKada je reč o odnosima Srbije i Hrvatske, Stratfor navodi da zbog duge i burne istorije dve zemlje imaju bremenit odnos. Hrvatska koja je članica EU zapretila je da će blokirati pristupanje Srbije EU. Zagreb želi da Beograd potpuno sarađuje sa Haškim tribunalom, da odustane od univerzalne jurisdikcije i bilateralni sporazum o priznavanju prava hrvatske manjine u Srbiji.\nOdnosi Srbije sa Albanijom takođe su kompleksni, zahvaljujući ranijim ratovima, preklapanju teritorijalnih aspiracija i albanske podrške Kosovu.\nKonačno, Srbija je važan faktor u stabilizaciji Bosne i Hercegovine koja, po oceni Stratfora, ostaje najkrhkijia od svih država bivše Jugoslavije. Srpska vlada se usprotivila predlogu predsednika Republike Srpske o raspisivanju referenduma te se od predloga odustalo, ali obnovljene secesionističke provokacije Republike Srpske mogle bi ponovo da izazovu sukob u Bosni primoravajući Srbiju da interveniše. Ovaj scenario ipak nije verovatan, navodi Stratfor.


Home > IZBORI 2020. > PREČISTAČ OTPADNIH VODA, 80.000 SADNICA, NOVI PARKOVI, PRIORITETI LISTE „ALEKSANDAR VUČIĆ – ZA NAŠU DECU“\n17 Juna, 2020 17 Juna, 2020 admin408Leave a Comment on PREČISTAČ OTPADNIH VODA, 80.000 SADNICA, NOVI PARKOVI, PRIORITETI LISTE „ALEKSANDAR VUČIĆ – ZA NAŠU DECU“\nLista „Aleksandar Vučić – Za našu decu“ koja učestvuje na lokalnim izborima u Sremskoj Mitrovici predstavila je projekte u oblasti ekologije. U narednom petogodišnjem periodu Sremska Mitrovica bi trebala da postane prepoznatljiva na svetskoj mapi eko-frendli gradova, rekao je Dmitar Stanišić i najavio izgradnju tri nova parka, prečistača otpadnih voda i druge brojne projekte.\n– Kao i u prethodnim ciljevima i u oblastima koje smo već razmatrali, tako i u oblasti ekologije imamo takođe pet projekata i prvi je izgradnja tri nova parka, iza Poslovno-sportskog centra „Pinki” je jedan, drugi je u okolini hipodroma i treći je na području Mačvanske Mitrovice. Pored toga imamo u planu da zasadimo 80.000 sadnica, simbolično za 80.000 Mitrovčana i naravno to neće biti sadržano samo u ta tri parka, nego će biti i u Kuzminu, Martincima, Laćarku i svuda gde je to neophodno. Pošumljenost Sremske Mitrovice je iznad proseka Vojvodine, ali nismo time zadovoljni i ići ćemo ka tome da se približimo evropskom proseku pošumljenosti koji je dosta visok, morate nečemu stremiti da bi ste nešto i radili – rekao je Stanišić.\nPored ova dva projekta imaju ideju da rade vetro-zaštitne pojaseve koji su svakako značajni pogotovo na području regionalnih i magistralnih puteva. Ono što je važno za Sremsku Mitrovicu, po rečima Stanišića jeste prečistač otpadnih voda.\n-Izrada projekta prečistača otpadnih voda je u toku i nadamo se da će u narednim godinama to biti realizovano, to će biti jedan od najvećih infrastrukturnih projekata, jedan od najveće vrednosti koja koje će biti o trošku budžeta Grada Sremske Mitrovice. Iz ove oblasti imamo projekat gde ćemo svako domaćinstvo opskrbiti, odnosno svako domaćinstvo će dobiti jednu kantu za selekciju otpada i na taj način želimo da uključimo sve građane Sremske Mitrovice u celu ovu priču oko ekologije. Pored ovih stvari koje planiramo za budućnost, moram da podsetim da smo mi neke stvari i ranije radili. Linija za selekciju otpada je završena, čeka se da se pusti u rad. U oblasti javnog saobraćaja imamo autobuse koji zadovoljavaju najsavremenije i najmodernije evropske standardne, imaju euro-6 motore, dakle zagađenost je minimalna. Radili smo i na pošumljavanju, imali smo akciju da se od Mačvanske Mitrovice, pa sve do Zasavice sadi drvored, slično smo skoro imali u Kuzminu. Oblast ekologije je značajna za budućnost, mislim da je došlo vreme da o tome sada govorimo jer smo u prethodnom periodu imali probleme koje smo morali da rešavamo, koji su bili urgentni, primarni, u godinama ispred nas ovo će biti aktuelna tema – naglasio je Stanišić.\nLjudi u Sremskoj Mitrovici vide koji su rezultati našeg rada, vide šta je ono što smo mi govorili 2016, šta smo uradili u toku jednog mandata, sada tražimo poverenje za naredni mandat i nešto više od toga i zato pozivam sve Mitrovčane, sve građane Sremske Mitrovice da u nedelju, 21. izađu na izbore i zaokruže broj jedan i glasaju za Listu „Aleksandar Vučić – Za našu decu”, zaključio je izlaganje Dmitar Stanišić.\nDŽEZ FESTIVAL 26.JUNA NA ŽITNOM TRGU


Smanjenje emisije ugljenika na pola do 2030.\nJYSK je svestan da se klima menja i da naše poslovanje pridonosi toj promeni. Trudimo se da naše pogone učinimo učinkovitijima, da pređemo na obnovljivu električnu energiju i postepeno ukinemo fosilna goriva kako bismo što pre smanjili emisiju ugljenika.\nJYSK je za vlastito poslovanje postavio ciljeve smanjenja stakleničkih plinova u skladu sa onim što nam klimatske nauke kažu da je potrebno kako bi se globalno zagrevanje ograničilo na ispod 1.5°.\nŽelimo do 2030. upola da smanjimo emisiju stakleničkih plinova koji se emituju iz napajanja i grejanja svih naših prodavnica, distribucijskih centara, kancelarija i vozila u vlasništvu preduzeća.\nVeć nekoliko godina radimo na tome da naše objekte učinimo učinkovitijima. Na primer, prešli smo na LED rasvetu i instalirali senzore pokreta u gotovo svim prodavnicama, distribucijskim centrima i kancelarijskim zgradama.\nPostavljamo solarne panele na mnoge naše zgrade i istražujemo druge mogućnosti prelaska na zelenu električnu energiju i ugljen-neutralno grejanje.\nUgljen-neutralni do 2050.\nKao maloprodajna kompanija, naš ugljen-otisak širi se izvan naših ličnih procesa. Većina emisija dolazi iz fabrika koje proizvode naše proizvode te sa brodova i kamiona koji ih dovoze u naše distribucijske centre, prodavnice i kupcima.\nJYSK se zalaže za smanjenje otiska stakleničkih plinova, kako iz vlastitog poslovanja, tako i našeg lanca vrednosti na koji možemo uticati.\nJYSK podstiče i angažuje lanac snabdevanja i transportne partnere kako bi postavio ciljeve i smanjio emisiju stakleničkih plinova.\nCilj nam je do 2050. biti ugljen-neutralni u svemu što radimo.


BELO BLATO: U znaku „Slatkog dana” – Zrenjanin\n– Slatkiši i sve te zemaljske slatke čarolije nikoga ne ostavljaju ravnodušnim. Pogotovo kada su pripremljene s mnogo emocija i kolačarskog iskustva – rekao je juče na otvaranju beloblatske manifestacije „Slatki dan” Milan Nedeljov, direktor mesne Osnovne škole čiji su učenici ulapšali događaj poletom, radošću i talentom.\nPrisutnima su se obratili i Anuška Šimon, predsednica Kluba žena, organizatora, i Miroslav Markuš, predsednik Saveta Mesne zajednice Belo Blato. Podršku su dali i Pokrajinski sekretarijat za poljoprivredu, vodoprivredu i šumarstvo, Ministarstvo za lokalnu upravu, lokalna uprava i sponzori.\nŽiri, u kome su bile Milena Goda, Marija Herćan, Jarmila Hromčik i Smiljana Nedeljkov, imao je težak zadatak da proglasi pobednike jer se svaka od 18 ekipa potrudila da napravi najbolje kolače, ali i da najlepše ukrasi štand. U kategoriji uređenosti štrandova prvo mesto osvojilo je Udruženje žena „Vredne ruke“ iz Botoša. U kategoriji ručnih radova-vezova najbolja je bila Eržebet Gera iz Mužlje. U onoj, za ovu manifestaciju najznačajnijoj kategoriji, u spremanju kolača po receptima baka, plasman je sledeći: treće mesto osvojila je Anka Lozavnov iz Titela sa troslojnim starinskim kolačem izuzetnog ukusa i vizuelnog izgleda. Drugo mesto pripalo je Ilonk Vrška iz Belog Blata čiji je rolat sa bundevama i džemom privukao pažnju svih posetilaca . Po oceni četvoročlanog žirija, ovogodišnji najbolji kolač napravila je Smiljana Mraković iz Kikinde.\n← Sloboda pod pleksiglasom\nSVEČANIM KONCERTOM ZAVRŠEN 17. MEĐUNARODNI SUSRET MLADIH U ZRENJANINU: Muzikom i rečima poručuju da je mir najvažniji →


"Strah i njegov sluga" objavljen u ediciji "Srpska proza u prevodu" • Art-Anima\n“Strah i njegov sluga” objavljen u ediciji “Srpska proza u prevodu”\n“Strah i njegov sluga“, roman Mirjane Novaković, doživeo je novo izdanje, ali ovog puta na engleskom jeziku. Izdavačka kuća Geopoetika je objavila engleski prevod ovog književnog dela u ediciji “Srpska proza u prevodu”- ediciji čiji je cilj da inostranoj čitalačkoj publici predstavi najznačajnija dela domaćih autora iz poslednje dve dekade. Edicija se realizuje u saradnji sa Ministarstvom kulture Republike Srbije i do sada su, zahvaljujući ovom projektu, na engleski jezik prevedena dela : “Jezero Komo” Srđana Valjarevića, “Fama o biciklistim” Svetislava Basare i “Hamam Balkanija” Vladislava Bajca.\nRoman “Strah i njegov sluga” pruža složenu priču smeštenu u prvu polovinu 18. veka, kada u Beograd stiže austrougarska komisija da bi proverila tačnost glasina o pojavi vampira u Srbiji. Zasnovano na autentičnoj istorijskoj građi, ovo delo je izvanredan primer metafikcionalnog romana sa primesama političke alegorije.\nPrevious Predavanja o antropologiji, naučnoj fantastici i kulturnom identitetu na Filozofskom fakultetu u Beogradu\nNext Promocija “Istinitih laži” u SKC-u


Upotreba zakona u svrhu predizborne promocije - Dosta je bilo\nUpotreba zakona u svrhu predizborne promocije\nNovi Zakon o Javnim preduzećima donosi se po hitnom postupku od decembra 2015. kako kaže Vlada Srbije, zato što “postojeća pravna regulativa nije dovoljno efikasna” . Predlagač Zakona je posebno ponosan na odredbe Zakona koje regulišu izbor generalnog direktora Javnog preduzeća putem javnog konkursa i odredbe da generalni direktor JP ne može istovremeno biti na političkoj funkciji. U važećem tekstu Zakona iz 2014.godine imamo ista ova rešenja dakle da direktori ne smeju da budu partijske ličnosti i da moraju da se biraju konkursom.\nKako je onda uopšte moguće da su Bajatović, Krkobabić, kum Petrović i ostali partijski kadrovi generalni direktori javnih preduzeća? Zaključak je da je sadašnji Zakon o javnim preduzećima mrtvo slovo na papiru, a da je svrha budućeg Zakona samo sticanje političkih poena i zadržavanje postojećeg stanja.\nJavna preduzeća su najpoželjniji plen svake vlasti. Za direktore se bez izuzetka biraju partijski funkcioneri, a zapošljavaju po pravilu partijski kadrovi bez znanja i bez iskustva. Zbog toga su takva preduzeća legla korupcije, lošeg poslovanja i ozakonjenje pljačke svih poreskih obveznika, a zarad interesa stranaka na vlasti.\nDa bi vlast otklonila sumnju da su javna preduzeća paradržavne kase vlasti, niko ne treba da puno priča o poslovanju nekog javnog preduzeća. Potrebno je samo da se objave cifre koje se odnose na njihovo poslovanje. Tada će se videti i ogromne direktorske plate, novac za reprezentaciju, štetni ugovori sa pravnim i fizičkim licima i štetne nabavke velikih vrednosti.\nVlada Srbije želi još jedan politički Zakon koji će odgovarati samo njihovim kadrovima.\nCilj pokreta DJB jeste da država stvori uslove za stvarnu departizaciju u svim segmentima društva, da se promene u upravljanju i funkcionisanju javnih preduzeća rešavaju sistemski, da transparentnost njihovog poslovanja bude obavezna, da građani ne plaćaju poslovne gubitke Javnih preduzeća, da glavni kriterijum za zaposlenje ne bude partijska knjižica, da se mere rezultati rada javnih službenika i da isti za svoj rad odgovaraju.\nMi nismo, niti smo u prošlih 20 godina bili, deo političkog sistema koji je urušio sve segmente našeg društva. Mi smo nova politička snaga koja prvenstveno želi uvođenje reda u svim oblastima javnog i društvenog života u Srbiji.\nMi menjamo sistem i stvaramo pravni ambijent da se zakoni primenjuju jednako na sve, bez izuzetaka.\nKoordinatorka pravnog tima za Novi Sad\nNovi Sad: Odbornici rade i dalje po starom


General Draža Mihailovich: Press saznaje: Rehabilitacija Draže Mihailovića 23. marta 2012 / "Press Online" March 12, 2012\nPress saznaje: Rehabilitacija Draže Mihailovića 23. marta 2012 / "Press Online" March 12, 2012\nBEOGRAD12. 03. 2012\nBelgrade, Serbia 1946\n- Junak bez groba, najtragičnija ličnost novije srpske istorije, đeneral Dragoljub Mihailović predstavlja i oličenje naše srpske nesreće. Njegova rehabilitacija ima mnogostruka značenja. Posle rehabilitacije kneza Pavla, ova đeneralova znači da je Srbija izabrala put ka istini, put ka životu. Nošen najplemenitijom ljubavlju za Srbiju, đeneral je sebe prineo na oltar otadžbine. I kao što su Srbiju izdali tobožnji saveznici i jugoslovenska vlada izbegla u London, tako su i njega izdale te političke primadone, da bi ga napokon izdao i njegov kralj, pozvavši ga da se priključi Josipu Brozu. Osuđen je u političkom procesu, pravoj lakrdiji sudstva, ubijen i posle godinama satanizovan, između ostalog izjednačavan sa Pavelićem! Sudili su mu i preko njega sudili srpskom narodu, tome malome nacionu koji još uvek rađa svetitelje. Grob junaka je u srcu živih, tako će sad đeneral biti u našim srcima, gde nema laži, izdaje, sramote...\nPosted by Aleksandra at Sunday, March 11, 2012


011 347 97 97\n063 80 16 195\nVasa korpa je trenutno prazna\nPrvo odaberite Kategoriju\nPrvo odaberite Grupu\nKACKETI I KAPE\nUSLUGE STAMPEDIGITALNA STAMPA\nSTAMPANI MATERIJALVIZIT KARTE\nAMBALAZAPAPIRNE I PVC KESE\nPVC & ID KARTICEID KARTICE\nDigitalna štampa je osmišljena da u potpunosti olakša proces stampe. Pripremljen materijal sa kompjutera odlazi pravo u mašinu za digitalnu stampu koja za svega par minuta izbacuje više desetina otisaka. Digitalna stampa je posebno pogodna za: vizit karte, ID kartice, flajere, jelovnike, cenovnike, memorandume, pozivnice, kataloge, prospekte, brošure, kalendare, plakate, samplepljive etikete, nalepnice, deklaracije, knjige malih tiraža, preslikače... Digitalna stampa je pogodna i za stampu probnog otiska.\nDigitalna štampa je pre svega namenjena štampanju malih i srednjih tiraža. Tehnologija digitalne stampe omogućava da za svega nekoliko sati dobijete svoje kataloge, brošure, prospekte, flajere, vizit karte, pozivnice... što bi u ofset štampi trajalo nekoliko dana i bilo ne ekonomično zbog malog tiraža. Digitalna stampa pruza brojne prednosti u odnosu na standardnu ofset štampu, najbitnije prednosti su:\nmogucnost stampe na razlicitim materijalima – kunstdruk do 300gr, folija, muflon, specijalni papiri itd.) mogucnost personalizacije\nSečenje odštampanog materijala se ne naplaćuje Za stalne klijente nudimo mogućnost sabiranja otisaka, ne vezano za vremenski period. Time dobijate štampu po nižim cenama, zavisno od toga koliko ste otisaka vec odstampali kod nas (kolorni i crnobeli otisci se sabiraju odvojeno) STAMPARIJA CMYK KOLIBRI\nUstanička 125b, 11000 Beograd\ntel: 011 347 97 97, 063 80 16 195\nAdministrator LOGIN Copyright 2010 - 2012 © CMYK Kolibri doo , Beograd


Vesti online / Vesti / Svet / Lavrov: Jednostrane akcije SAD su razbesnele Tursku\nTurska vojska je ušla u sirijski region Afrin koji je pod kontrolom Kurda, dan nakon što je pokrenula vazdušne udare u tom regionu. Šef ruske diplomatije rekao je u intervjuu za "Komersant" da su Ankaru razbesnele "jednostrane akcije" Vašingtona u Iranu i Siriji. Američki ministar odbrane Džejms Matis tvrdi da je Turska obavestila Sjedinjene Države da će krenuti sa vazdušnim udarima.\nRuski ministar spoljnih poslova Sergej Lavrov tvrdi da su Tursku razbesnele "jednostrane akcije" Vašingtona u Iranu i Siriji.\n- Mnogi politički analitičari pitaju zašto nam je stalo i kažu da je najgore najbolje: pustite SAD da dokažu svoju nemogućnost da dođu do sporazuma, da pokažu svoju destruktivnu ulogu u globalnim poslovima, pustite da to bude u Iranu ili Siriji i gde su jednostrane akcije već razbesnele Tursku - rekao je Lavrov.\nU intervjuu za moskovski Komersant, koji je urađen ranije ove nedelje, a objavljen danas, Lavrov je ocenio i da "ne obećava" pokušaj SAD da kroz moguće uvođenje novih sankcija promene spoljnu politiku Rusije, preneo je Rojters.\nTurska vojska ranije danas je ušla u sirijski region Afrin koji je pod kontrolom Kurda, dan nakon što je pokrenula vazdušne udare u tom regionu.\nTurski predsednik Redžep Tajip Erdogan poručio je da će turske snage brzo završiti operaciju u Afrinu, istakavši da je Turska rešena da tu oblast očisti od milicije pod nazivom "Jedinice za zaštitu naroda", koja uživa američku podršku, a koju Ankara smatra terorističkom grupom.\nAmerički ministar odbrane Džejms Matis tvrdi da je Turska obavestila Sjedinjene Države da će krenuti sa vazdušnim udarima.\nSVET Lavrov: Sastali smo se sa Turcima povodom Idliba\nSVET Lavrov: Potrebne hitne mere - nisu svi za mir\nSVET Na pomolu novi rat: Erdogan naljutio Putina i Trampa\nSVET "Amerika želi da pocepa Siriju"\nVučić:Nema sile koja me može naterati da...\nTelo muškarca pronađeno na Adi Ciganliji\nMarko je pobedio!\nPrva zajednička fotografija Emininog...\nGajić: Ako iz grupe izađemo "živi", bićemo...


HomeVestiGradonačelnik Novog Sada sastao se sa ministrom za inovacije i tehnološki razvoj\n26/02/2018Redakcija BALKAN TVVesti, za slajder0\nGradonačelnik Novog Sada Miloš Vučević primio je ministra bez portfelja zaduženog za inovacije i tehnološki razvoj Nenada Popovića sa kojim je razgovarao o prilikama za dalji razvoj IT sektora i važnosti dobre korespondencije različitih nivoa vlasti u tom procesu.\nGradonačelnik Vučević je naglasio da je Novi Sad uveliko prepoznatljiv kao IT centar regiona i da se kontinuirano posvećuje posebna pažnja toj oblasti. Sagovornici su se složili da je za ekonomski razvoj neophodna jaka veza između nauke i privrede, kao i da je Novi Sad to odavno prepoznao. Ocenjeno je da je izgradnja Naučno-tehnološkog centra od velikog značaja za Grad Novi Sad, ali i za Srbiju.\nZvaničnici su ocenili da je usmerenost Vlade na stimulisanje malih i srednjih preduzeća za inovativno preduzetništvo i to povezivanjem sa stručnim i naučnim organizacijama, dobra politika koja se sledi i na lokalnom nivou u Novom Sadu.\nGradonačelnik Vučević zahvalio se ministru na poseti i izrazio uverenje da će kontinuirano dobra saradnja sva tri nivoa vlasti osigurati brži ekonomski napredak, a u cilju opšteg prosperiteta i povećanja životnog standarda građana.


Tramp možda može da bude dobar za Evropu - Dnevni list Danas\nPočetna » Novo » Svet » Tramp možda može da bude dobar za Evropu\n0Piše: Džozef Naj 17. jula 2017. 15.00\nŠtaviše, Tramp pozdravlja skori izlazak Britanije iz EU; odmah nakon što se prvi put sastao s premijerkom Terezom Mej, navodno je sa entuzijazmom pitao:“Ko je sledeći?“ Konačno, Tramp je sa zakašnjenjem ponovo potvrdio Član 5 NATO-a (kojim se obećava uzajamna odbrana); Sjedinjene Države je povukao iz Pariskog sporazuma o klimatskim promenama, koji je veoma popularan u Evropi; i smanjio je finansije SAD za Ujedinjene nacije, koje imaju snažnu podršku u Evropi.\nNe iznenađuje što je Tramp lično nepopularan u Evropi. Nedavno sprovedena anketa agencije „Pju riserč“ pokazuje da u njega poverenje ima samo 22 odsto Britanaca, 14 odsto Francuza i 11 odsto Nemaca. Ali sama ta nepopularnost, koja je više antitrampovska nego antiamerička, pomaže da se učvrste evropske vrednosti.\nRanije ove godine je postojao strah da je rastuća plima one vrste nacionalističkog populizma koji je doveo Trampa na vlast i doveo do Bregzita na pragu da preplavi Evropu, čak pružajući Marini le Pen iz ekstremne desnice predsednički mandat u Francuskoj. Izgleda da je umesto toga populistički talas vrhunac dostigao sa izborom Trampa za predsednika. Populisti su od tada poraženi u Austriji i Holandiji; Francuska je izabrala Emanuela Makrona, novajliju iz redova centra; a Mejova, zagovornica „tvrdog“ Bregzita, izgubila je parlamentarnu većinu na vanrednim opštim izborima.\nIzgleda da će pregovori o Bregzitu biti kompleksni i izazivaće nesuglasice. Za zagovornike „mekog“ Bregzita, koji žele da očuvaju pristup Britanije evropskom jedinstvenom tržištu, problem je što je izglasavanje Bregzita uglavnom odražavalo zabrinutosti u vezi s migracijom, a ne u vezi sa sitnim pojedinostima pravila jedinstvenog tržišta. Ipak, Evropa odbija da omogući slobodan protok robe i usluga bez slobode kretanja ljudi. U Britaniji trenutno živi oko tri miliona Evropljana, a milion Britanaca živi u Evropi.\nDa li će takvi kompromisi biti mogući zavisi od fleksibilnosti Evrope. Evropljani su u prošlosti govorili o omogućavanju „varijabli za brzinu“ kretanja ka implicitno postavljenom cilju „sve čvršće unije“. Taj cilj uspostavljanja federacije bi morao da se zameni, a metafora „različiti nivoi“ bi morala da zameni metaforu „različite brzine“.\nMnoge evropske elite su već postale fleksibilnije u pogledu evropske budućnosti i prevazišli su federalistički cilj da bi stvorili viziju evropskog jedinstva koji je sui generis. Oni ukazuju da tri različita nivoa učešća već postoje u Evropi – carinska unija, evro i Šengenski sporazum o uklanjanju unutrašnjih granica. Odbrana bi mogla postati četvrti.


„Dani Makedonskog obrazovanja u Srbiji“ - ePancevo\nNovinsko izdavačka ustanova “Makedonski informativni i izdavački centar” čestita predstojeći 24. oktobar – Svetski dan razvoja informacija – praznik koji za cilj ima isticanje značaja ove vrlo odgovorne sfere života, posebno u oblikovanju života mladih, kojima daje prva znanja i priprema ih za svet odraslih.\n“Svetski dan razvoja informacija za nas u Novinsko izdavačkoj ustanovi Makedonski informativni i izdavački centar predstavlja i početak projekta u južnom Banatu (Grad Pančevo, sela Jabuka i Kačarevo, kao i opština Plandište) „Dani makedonskog obrazovanja u Srbiji“, koji je podržan od strane Ministarstva za ljudska i manjinska prava i društveni dijalog kroz sredstva iz Budžetskog fonda za nacionalne manjine za programe i projekte iz oblasti obrazovanja u 2021. godini”, kažu u Novinsko izdavačkoj ustanovi Makedonski informativni i izdavački centar.\nProgram odnosno „Karavan obrazovanja“ biće otvoren je danas u prostorijama Novinsko izdavačke ustanove, Makedonski informativni i izdavački centar u Pančevu, i trajaće sve do nedelje, 24. oktobra.\n“Veoma smo srećni što i ove godine imamo veliki broj dece, kaja pohađa nastavni predmet makedonski jezik sa elementima nacionalne kulture, a mnogima smo omogućilii radimo na dodatnim aktivnostima zbog epidemioloških razloga i „on lajn“ predavanja, i to potvrđuje naše osnovno opredeljenje da je obrazovanje jedina sigurna investicija u uspešnu budućnost. Mi u Novinsko izdavačkoj ustanovi „Makedonski informativni i izdavački centar“ se uvek trudimo da ostvarimo proaktivan pristup, a ove godine smo posebno srećni što je naša podrška usmerena tamo gde je najpotrebnija – mladima, tako da tokom planiranih 10 dana projekta u južnom Banatu imamo ideju da se održi izložba radova đaka koji pohađaju makedonski jezik i njihovi predlozi kako da se unapredi rad, razmena iskustva tokom procesa obrazovanja na makedonskom, i početak izrade i pripreme strategije obrazovanja na maternjem jeziku mladih Makedonaca u Srbiji, kao i okrugli sto naučnih radova Makedonaca koji žive u Republici Srbiji. Ulaganjem u obrazovanje gradimo bolju budućnost za sve nas kao društvo, jer će ostati nešto što će na duge staze obeležiti ovu akciju i čitav projekat”, navodi se u saopštenju Novinsko izdavačke ustanove „Makedonski informativni i izdavački centar“.\nKonferencija UN za trgovinu i razvoj predlaže mere za širenje informacija i mobilizacije javnog mnjenja u odnosu na probleme trgovine i razvoja. To je postalo poznato kao rezolucija 3038, koja je usvojena od strane Generalne skupštine Ujedinjenih nacija 19. decembra 1972. Ova rezolucija poziva na uvođenje Svetskog dana razvoja informatike kao pomoć u skretanju pažnje ljudima na razvojne probleme. Cilj manifestacije je da objasni javnosti zašto je neophodno da se ojačaju međunarodna saradnja i da se pronađu načini da se reše razvojni problemi. Skupština je takođe odlučila da se dan poklopi sa Danom Ujedinjenih nacija i da time naglasi centralnu ulogu razvoja u radu UN. Svetski dan razvoja informacija je prvi put održan 1973. Jedan od specifičnih ciljeva Svetskog dana razvoja informatike je da informiše i motiviše mlade ljude.


Ćerku Anice Dobre, glumicu Minu Softić uslikali smo u jednom popularnom prestoničkom kafiću, gde je uživala sa drugaricom.\nMina Sovtic paparaco\nKako su sve vreme pričale na engleskom jeziku, shvatili smo da je Minina gošća iz inostranstva.\nDa je nasledila gracioznost i harizmu od mame bilo nam je jasno kada se Mina Softić pojavila u kafiću, a za njom se okrenuli momci koji su sedeli u bašti. Ipak, ona je bila fokusirana na razgovor sa drugaricom, kojoj je očigledno pre toga pokazivala Beograd.\nU jednom trenutku glumica je spazila psa koji joj je prišao, pa ga je mazila sve dok vlasnik nije morao da krene kući. U međuvremenu, Mina je sve vreme proveravala mejlove na mobilnom telefonu, očigledno, očekujući važne vesti.


Ponovo barikade na Kosovu – mojKontakt portal – Radio Televizija Kontakt\nPonovo barikade na Kosovu\nBy Bojan Hrstić / 29. 03. 2017.\nPristalice radikalnog albanskog pokreta “Samoopredjeljenje” postavili su barikade i blokirali sve putne pravce koje iz srpskih sredina vode prema sjeveru Kosova.\nMiroslav Manitašević, mještanin Velike Hoče, rekao je da su Albanci postavili barikadu na izlazu iz sela i da je kosovska policija zabranila vozaču autobusa da krene prema Leposaviću, gdje se danas održava miting SNS-a.\n“Meštani su razočarani, a i znatan broj njih je u strahu, jer smo navikli da posle ovakvih barikada slede njihovi napadi”, kaže Manitašević.\nU Kosovskoj policijskoj službi u Gračanici Srni je rečeno da su blokade postavljene na svim putnim pravcima iz srpskih sredina prema Kosovskoj Mitrovici i Leposaviću.\nBarikade su, kako navode, postavljene na putu Gnjilane-Gračanica u selu Labljane, na putu Štrpce-Priština u Uroševcu, na putu Priština-Kosovska Mitrovica u Miloševu, Babinom Mostu, Vučitrnu i na mostu u južnoj Mitrovici, na putu Klina-Kosovska Mitrovica u mjestu Rudnik, kao i na putu Istok-Kosovska Mitrovica u mjestu Rudnik.\nPolicija za sada ne preduzima bilo kakve mjere, ali propušta samo vozače automobila i to Albance, službena vozila privremenih kosovskih institucija i Euleksa.\nPrema informacijama iz središta Srpske liste u Gračanici, svi autobusi koji su sa teritorije Kosova i Metohije južno od Ibra trebalo da krenu prema Leposaviću su ili zadržani u mjestima polaska ili vraćeni nazad.\nPripadnici radikalnog albanskog pokreta “Samoopredjeljenje” kamenovali su jutros konvoj autobusa kojima su Srbi iz Kosovskog Pomoravlja krenuli na predizborni miting Srpske napredne stranke /SNS/ u Leposaviću.\nPredizborni miting SNS-a, kako je ranije najavljeno, planiran je za 13.00 časova u Leposaviću, gdje bi pristalicama trebalo da se obrate direktor Kancelarije Vlade Srbije za Kosovo i Metohiju Marko Đurić i potpredsjednici stranke Nikola Selaković i Bratislav Gašić.\nDjevojka teško povrijeđena na skijanju, spasioci još ne mogu doći do nje\nKralj nekretnina: Nema stanova za crnce i samohrane roditelje!